title: Albert Parsons

text: 1870-luvulla Parsonsista tuli yksi merkittävimmistä Chicagon työväenliikkeen englanninkielisista puhujista. Vuoden 1877 Suuren rautatielakon aikana hän piti yli 30 000 lakkoilevalle työläiselle vaikuttavan puheen, josta lopulta muodostui käännekohta Parsonsin elämässä. Puheensa johdosta hän menetti välittömästi työnsä "Chicago Times" -sanomalehdessä, jonka palveluksessa Parsons oli ollut kaupunkiin muutostaan lähtien. Hän sai kuitenkin nopeasti uuden työpaikan radikaalista saksankielisestä "Chicagoer Arbeiter-Zeitung" -lehdestä, jolla oli kytköksiä myös anarkisteihin. Seuraavassa kaupunginhallituksen kokouksessa Parsons joutui yleisöstä tulleiden uhkauksien kohteeksi, hänet muun muassa uhattiin lynkata. Poliisi neuvoi Parsonsia lähtemään Chicagosta henkensä turvaamiseksi, mutta hän päätti kuitenkin jäädä kaupunkiin.


title: Albert Parsons

text: Vuonna 1881 sosialistisesta työväenpuolueesta erkaantui radikaali Vallankumouksellinen sosialistinen työväenpuolue (Revolutionary Socialist Labor Party), jota Parsons oli mukana perustamassa. Pian hän kuitenkin päätti luopua kokonaan puoluepolitiikasta ja jätti samalla kaikki luottamustehtävänsä. Ennen teloitustaan kirjoittamissaan muistelmissa Parsons kertoi pettyneensä politiikassa kohtaamaansa lahjontaan, uhkailuun, kaksinaamaisuuteen ja yleiseen korruptioon, joiden takia työläiset vain köyhtyivät ja rikkaat tulivat entistä rikkaammiksi. Hän ei myöskään enää uskonut äänestämisellä pystyvän muuttamaan asioita paremmaksi. Puoluepolitiikan jätettyään Parsons keskitti lähes kaiken tarmonsa toimintaan kahdeksan tunnin työaikaa vaatineessa liikkeessä. Vuonna 1883 hän perusti yhdessä puolisonsa Lucyn kanssa anarkistisen International Working People’s Association -ammattiliiton. Syksyllä 1884 Parsons alkoi toimittamaan liiton julkaisemaa "The Alarm" -sanomalehteä, jonka kirjoittajiin kuului myös Lucy.


title: Albert Parsons

text: Vuoden 1886 alkupuolella kahdeksan tunnin työaikaa vaatinut liike kasvoi entuudestaan, ja 1. toukokuuta määrättiin suureksi lakkopäiväksi. Albert ja Lucy Parsons johtivat tuolloin 80 000 työläisen marssia pitkin Chicagon pääkatua Michigan Avenueta. Parin päivän kuluessa kahdeksan tunnin työpäivää vaatineeseen lakkoon liittyi kaupungissa jo yli 340 000 työläistä. Parsons vieraili samaan aikaan myös Cincinnatissa, jossa lakkoon osallistui 300 000 henkeä. Toukokuun 4. päivänä Chicagossa sijaitsevalla Haymarketin torilla järjestettiin 3 000 osallistujan mielenosoitus, joka oli protesti poliisin käyttämää väkivaltaa vastaan. Edellisenä päivänä poliisi oli ampunut kuusi McCormickin leikkuupuimuritehtaan työläistä. Torikokouksessa oli Parsonsin lisäksi myös useita muita puhujia. Alkaneen rankkasateen vuoksi Albert ja Lucy lapsineen siirtyivät useiden muiden osallistujien seuraamana läheiselle työväentalolle. Kokous Haymarketin torilla kuitenkin jatkui sattesta huolimatta. Sen loppuvaiheessa paikalle ilmestyi runsaslukuinen määrä poliiseja, jotka kehottivat väkijoukkoa hajaantumaan. Tämän jälkeen paikalla räjähti pommi, joka surmasi yhden poliisin sekä haavoitti useita muita. Raäjähdystä seuranneessa tulitaistelussa kuoli vielä seitsemän ihmistä lisää.


title: Albert Parsons

text: Pommin räjäyttäjästä ei ollut tietoa, mutta sen sattuessa Parsons istui Zeph’s Hallin työväentalolla oluella. Seuraavien päivien kuluessa viranomaiset pidättivät seitsemän Haymarketin mielenosoituksen osallistunutta anarkistia. Parsons ei ollut heidän joukossaan, mutta päätti kesäkuun lopussa antautua poliisille solidaarisuudesta tovereitaan kohtaan. Oikeuskäsittelyssä puhuneiden todistajien kertomusten mukaan yksikään kahdeksasta syytetystä ei ollut heittänyt pommia, mutta heidät kuitenkin tuomittiin syyllisiksi. Oikeuden mukaan miesten puheet ja kirjoitukset olivat rohkaisseet tuntemattomaksi jäänyttä miestä pommi-iskuun. Anarkisteista Oscar Neebe sai 15 vuoden vankeusrangaistuksen ja muille langetettiin kuolemantuomio. Kahden syytetyn tuomiot muutettiin nopeasti elinkautisiksi vankeusrangaistuksiksi ja lopulta Illinoisin osavaltion uusi kuvernööri John Peter Altgeld armahti heidät vuonna 1893 ja totesi tapahtuneen oikeusmurhaksi. Viidestä muusta kuolemaantuomitusta Louis Lingg teki itsemurhan sellissään, Albert Parsons sekä August Spies, Adolph Fischer ja George Engel hirtettiin lopulta 11. marraskuuta 1887. Parsonsilla olisi tiettävästi ollut tuolloin mahdollisuus saada tuomionsa muutetuksi elinkautikseksi, mutta hän kieltäytyi pyytämästä armahdusta, koska olisi samalla myöntänyt syyllisyytensä. Pommin oikeaa räjäyttäjää ei ole milloinkaan selvitetty, mutta vahvimmin epäilyt kohdistuvat poliisin tai Pinkertonin etsivätoimiston soluttautujaan.


title: Albert Parsons

text: Albert Parsons haudattiin Forest Homen hautausmaalle, ja vuonna 1893 hänen hautansa läheisyyteen pystytettiin muistomerkki kaikille Haymarketin marttyyreille. Parsonsin puoliso Lucy Parsons jatkoi poliittista toimintaansa aina kuolemaansa vuoteen 1942 saakka ja oli muun muassa perustamassa Industrial Workers of the World -ammattiliittoa vuonna 1905. Pariisissa 1889 kokoontunut toinen internationaali päätti Yhdysvaltain delegaation pyynnöstä julistaa toukokuun 1. päivän kansainväliseksi työväen juhlapäiväksi Parsonsin ja muiden Haymarketin marttyyrien muistoksi.


title: Parsons

text: Parsons voi viitata seuraaviin henkilöihin tai asioihin:


title: Lambert

text: Lambert -nimisiä henkilöitä ovat:


title: Lintukalat

text: Lintukalat ("Gomphosus") on huulikalojen suku. Niitä elää Indopasifisella merialueella ja Punaisessameressä. Ne uivat kuin lentäen liikuttamalla rintaeviään ylös alas. Lisäksi niillä on lintumaisen pitkä nokka, jonka avulla ne napsivat pieniä selkärangattomia ruoakseen.


title: Lintukalat

text: Sukuun kuuluu kaksi lajia:


title: BAMO

text: Narvik-luokka eli piti olla Ranskan laivaston yhdeksänn aluksen muodostama miinantorjuntaluokka.


title: BAMO

text: Luokan suunnitteli DCN ja sen tarkoituksena oli perinteinen miinanraivaus syvässä vedessä eli tehtävä, jota aiemmin oli toteuttanut Yhdysvalloista hankitut Agile-luokan alukset. Katamaraanirunkoisten polymeerirakenteisten alusten runkoratkaisun perustana oli mekaanisten, magneettisten ja akustisten miinojen raivaamisen mahdollistavan kaluston (DCN AP4) edellyttämä kansitila. Perusteena oli lisäksi katamaraanirungon parempi merikelpoisuus ja liikkuvuus.


title: BAMO

text:
Luokan ensimmäinen alus "Narvik" sisällytettiin vuosien 1990-1993 suunnitelmiin, mutta loput alukset peruutettiin vuonna 1992 rahoitusvaikeuksien vuoksi.
Lisäksi kolmen vielä nimeämättömän aluksen tilaukset peruutettiin.


title: Kiilakirjoahven

text: Kiilakirjoahven ("Uaru amphiacanthoides") on kirjoahvenlaji. Se elää Etelä-Amerikan trooppisissa Amazonin ja Rio Negron joissa. Kotiseudullaan se on suosittu ruokakala, eikä sitä usein tuoda akvaariomarkkinoille. Kiilakirjoahven ruokkii poikasiaan erittämällä kyljistään proteiinipitoista limaa.


title: Frederick Lindemann

text: Frederick Alexander Lindemann (5. huhtikuu 1886 – 3. heinäkuu 1957), vuodesta 1941 Cherwellin paroni, lordi Cherwell, viimeisenä elinvuotenaan Cherwellin ensimmäinen varakreivi, englantilainen fyysikko, oli Britannian hallituksen, ennen kaikkea Winston Churchillin vaikutusvaltainen tiedeneuvos 1940-luvun alusta 1950-luvun alkuun.


title: Frederick Lindemann

text: Toisen maailmansodan aikana hän ehdotti ja tuki Saksan kaupunkien työväen korttelien pommitusta.


title: Frederick Lindemann

text: Joukko hänen tärkeitä erehdyksiään: Hän piti V-aseohjelmaa hämäyksenä, jolla vain yritettäisiin kääntää brittitiedustelun huomio pois muista aseista. Hän ei uskonut, että Saksalla voi olla hienostunutta tutkateknologiaa. Hän piti V1-ohjusta mahdottomuutena, sillä piti kyllin pienen ja samalla kyllin tehokkaan suihkuturbiinin valmistamista teknillisenä mahdottomuutena. Ennen sotaa, Churchillin kanssa yhdessä, hän kiisti tehokkaan uraanipommin mahdollisuuden.


title: Frederick Lindemann

text: Kiistelyllään professori Lindemann (vuoteen 1936 asti) jatkuvasti häiritsi ja esti Sir Henry Tizardin tutkatiimin arvokasta työtä.


title: Frederick Lindemann

text: G. P. Thomsonin mukaan: "Cherwellin vahvuus fyysikkona pohjautui kahteen asiaan: hänen kykyynsä pelkistää ongelma sen yksinkertaisimpaan muotoon ja hänen laajaan fysiikan osaamiseensa."


title: Riikinkukkohautoja

text: Riikinkukkohautoja ("Nimbochromis venustus") on kirjoahvenlaji, joka elää Malawijärvessä Afrikassa. Se on täplikäs petokala ja kasvaa 20 senttimetrin mittaiseksi. Riikinkukkohautoja viihtyy järven hiekkaisessa pohjassa 10-15 metrin syvyydessä. Siellä se sukeltaa pehmeään pohjahiekkaan odottamaan saalistaan. Pienten kalojen parven tullessa kohdalle se ponkaisee esiin piilostaan nappaamalla saaliin suuhunsa. Aikuisen koiraan pää muuttuu kirkkaan siniseksi sen ollessa kutuvalmis.


title: Igualan opiskelijasieppaus

text: Igualan opiskelijasieppaus tapahtui Igualan kaupungissa Meksikossa 26. syyskuuta 2014, kun opintomaksujen korotusta vastaan mieltään osoittaneet 43 opettajaopiskelijaa siepattiin. Tutkinnan yhteydessä on pidätetty yli 70 ihmistä, joiden joukossa on jengiläisiä, poliiseja ja kaupungin pormestari José Luis Abarca sekä hänen vaimonsa. Tutkinnan mukaan pormestari oli määrännyt poliisit estämään opiskelijoita häiritsemästä vaimonsa järjestämää julkista tilaisuutta. Poliisit luovuttivat nuoret myöhemmin rikollisjengin käsiin. Syyttäjän mukaan opiskelijat tapettiin, poltettiin ja heitettiin jokeen.


title: People Like Us

text: People Like Us voi tarkoittaa seuraavia


title: Vietnaminvihervarpunen

text: Vietnaminvihervarpunen ("Chloris monguilloti") on peippojen heimoon kuuluva varpuslintu.


title: Vietnaminvihervarpunen

text: Vietnaminvihervarpusta tavataan Vietnamin eteläosissa. Lajin on kuvattu olevan paikallisesti yleinen, ja se on luokiteltu elinvoimaiseksi.


title: Vietnaminvihervarpunen

text: Vietnaminvihervarpunen elää avoimissa mäntymetsissä 1 050–1 900 metrin korkeudella merenpinnasta. Sitä on tavattu myös alempana 600 metrissä asti.


title: Gurami

text: Gurami eli jättiläisgurami ("Osphronemus goramy") on rihmakalojen heimoon kuuluva laji. Se elää Malesian, Indonesian ja Intian järvissä ja suoalueilla. Gurami voi selviytyä vähähappisessa vedessä labyrinttielimen ansiosta, jonka avulla se voi ottaa happea myös veden pinnalta. Nuorena guramin kuono on ylöspäin suuntautunut rihmakalojen tapaan. Aikuistuessa sen kuonon muoto muuttuu kääntyen alaspäin ja sille kasvaa kyhmy otsaan. Gurami kasvaa 50-70 senttimetrin mittaiseksi ja sitä käytetään kotiseudullaan ruokakalana.


title: Kielo (Tenavat)

text: Kielo () on hahmo Charles M. Schulzin luomassa "Tenavat"-sarjakuvassa. Kielo oli varhainen hahmo, joka poistui myöhemmin sarjasta käytännössä kokonaan.


title: Kielo (Tenavat)

text: Kielo oli yksi "Tenavien" neljästä alkuperäisestä hahmosta, ja alkuvaiheessa sarjan ainoa tyttö. Hän esiintyi jo 2. lokakuuta 1950 julkaistussa ensimmäisessä stripissä. Kieloa ulkoisesti muistuttanut hahmo oli ollut jo sitä ennen Schulzin piirtämässä "Li’l Folksissa". "Tenavien" alkuvaiheessa Kielo oli kuvattu energisenä ja voimakastahtoisena tyttönä, jolle pojat eivät juuri mahtaneet mitään, mutta Schulz siirsi myöhemmin nämä ominaisuudet Tellulle. Sen jälkeen Kielo esiintyi sarjassa Lipen ystävänä ja aisaparina, joka osallistui toisinaan myös Jaska Jokusen ahdisteluun. Yleensä Kielo vaikuttaa kuitenkin vähemmän pahantahtoiselta kuin Lippe ja Tellu. Kielo kuuluu Jaska Jokusen baseball-joukkueeseen.


title: Kielo (Tenavat)

text: Kielo pukeutuu aina ruudulliseen mekkoon ja pitää hiuksissaan ruudullista rusettia. "Tenavat"-animaatioissa Kielon mekko on oranssi ja hänen hiuksensa ovat ruskeat. Varhaisissa stripeissä Kielo ja Pave olivat selvästi vanhempia kuin Jaska Jokunen. Myöhemminkin Kielo, Lippe ja Pave olivat hivenen sarjan muita hahmoja pidempiä.


title: Kielo (Tenavat)

text: Schulz ei pyrkinyt sarjan ensimmäisten vuosien jälkeen kehittämään Kielon persoonallisuutta, joten hän jäi pian melko värittömäksi ja persoonattomaksi sivuhahmoksi. Kielon esiintyminen "Tenavissa" harveni 1960-luvun aikana, ja 1970-luvulta alkaen hän esiintyi enää hyvin satunnaisesti, kadoten lähes kokonaan. Schulz käytti Kieloa muutaman kerran taustahahmona vielä 1990-luvullakin. Musikaalissa "You’re A Good Man, Charlie Brown" Kielo oli alun perin yksi kuudesta pääroolista, mutta musikaalin uudessa versiossa hänet korvattiin Sallilla.


title: Kielo (Tenavat)

text: Kielo sai nimensä Schulzin serkun Patty Swansonin mukaan. Myöhemmin Schulz kehitteli serkkunsa pohjalta pidemmälle viedyn hahmon, Piparminttu-Pipsan.


title: Arguskala

text: Arguskala ("Scatophagus argus") on arguskalojen heimoon kuuluva laji. Se on täplikäs parvikala eteläisestä Aasiassa. Arguskala elää mangrovesuistojen makeassa ja murtovedessä. Ne syövät kasveja ja detritusta, joka on kuolleiden kasvien hajotessa syntynyttä eloperäistä ainetta.


title: Hongkongin mielenosoitukset 2014

text: Hongkongin mielenosoitukset 2014 alkoivat syyskuussa 2014 kun laajempaa itsehallintoa ja kansalaisoikeuksia vaativat mielenosoittajat osoittivat tyytymättömyyttä päätökseen, ettei Hongkongin erityishallintoalueen johtajaa valita vapaissa vaaleissa. Mielenosoittajat ovat vaatineet, että Hongkongissa järjestetään vapaat vaalit vuonna 2017. Nykyisen järjestelmän mukaan ehdokkaiksi pääsevät kuitenkin vain ne ehdokkaat, jotka Kiinan keskushallinto hyväksyy.


title: Lippe (Tenavat)

text: Lippe () on hahmo Charles M. Schulzin luomassa "Tenavat"-sarjakuvassa. Lippe oli varhainen hahmo, joka poistui myöhemmin sarjasta käytännössä kokonaan.


title: Lippe (Tenavat)

text: Lippe esiintyi "Tenavissa" ensimmäisen kerran 7. helmikuuta 1951. Hän oli ensimmäinen uusi hahmo, jonka Schulz lisäsi sarjaan neljän alkuperäisen hahmon rinnalle. Lippe ja Kielo kuvataan yleensä parhaina ystävinä, ja he muodostavat toisinaan melko häijyn kaksikon. Lippe on yleensä kuvattu ylimielisenä ja koppavana. Hän piinaa usein Jaska Jokusta, joskin hieman eri tavalla kuin Tellu. Siinä missä Tellu turvautuu usein väkivaltaan tai oveluuteen, Lippe käyttää aseenaan pääasiassa avointa halveksuntaa. Jaska Jokunen toivoo usein Lipestä ystäväänsä, mutta Lippe torjuu hänet aina mahdollisimman tylysti. Lippe vaikuttaa nauttivan siitä, että jättää Jaska Jokusen kutsumatta juhliinsa ja että ei lähetä hänelle ystävänpäiväkorttia. Kaikista "Tenavien" hahmoista Lippe vaikuttaa myös inhoavan eniten Rapa-Ripan likaisuutta. Lipellä on tapana ylpeillä isänsä saavutuksilla lähes absurdilla tavalla.


title: Lippe (Tenavat)

text: Lipen koko nimi mainitaan vain yhdessä, 4. huhtikuuta 1953 julkaistussa stripissä, jossa se on "Violet Gray". Sukunimen ainoa tarkoitus oli ilmeisesti palvella sanaleikkiä, joten suomennoksessa se on jätetty pois. 1950-luvun alkupuolen stripeissä Lipen hiustyyli vaihtelee palmikoiden ja poninhännän välillä. Myöhemmin hän pitää aina poninhäntää, joka tosin näyttää enemmän nutturalta. Lippe käyttää mekkoa, joka vanhoissa "Tenavat"-animaatioissa on aina vihreä. Lippe kuuluu Jaska Jokusen baseball-joukkueeseen.


title: Lippe (Tenavat)

text: 1960-luvun aikana Lippe muuttui värittömämmäksi hahmoksi ja hänen esiintymisensä "Tenavissa" alkoi harveta. 1970-luvulta alkaen hän esiintyi enää hyvin satunnaisesti, mutta kuitenkin hieman useammin kuin Kielo. Lippe nähtiin toisinaan vielä sarjan loppuvuosinakin, mutta yleensä vain täytehahmona stripeissä, joihin tarvittiin paljon lapsia.


title: Lippe (Tenavat)

text: Charles M. Schulzin elämäkerran kirjoittaneen David Michaelisin mukaan Lippe olisi ollut karikatyyri Schulzin työtoverista Judy Halversonista, jota Schulz tapaili 1940-luvun lopulla. Schulz nai myöhemmin Judyn pikkusiskon Joycen, joka taas Michaelisin mukaan oli Tellun esikuva.


title: Pave (Tenavat)

text: Pave () on hahmo Charles M. Schulzin luomassa "Tenavat"-sarjakuvassa. Pave oli varhainen hahmo, joka poistui myöhemmin sarjasta kokonaan.


title: Pave (Tenavat)

text: Pave oli yksi "Tenavien" neljästä alkuperäisestä hahmosta, ja hän esiintyi jo 2. lokakuuta 1950 julkaistussa ensimmäisessä stripissä. Siinä hän sanoo vihaavansa Jaska Jokusta, mutta myöhemmin heidät kuvattiin ystävinä. Pave oli sarjan alkuvaiheessa Jaska Jokusta vanhempi, ja myöhemminkin hivenen häntä pidempi. Pave kuuluu Jaska Jokusen baseball-joukkueeseen. Pavella on lyhyt pystytukka.


title: Pave (Tenavat)

text: Pave oli persoonaton hahmo, jonka rooliksi jäi sarjan alkuvaiheen jälkeen lähinnä reagoida muiden käytökseen. Hänen esiintymisensä sarjassa alkoi harveta jo 1950-luvun aikana ja myöhemmin hän poistui kokonaan. Hänet nähtiin viimeisen kerran 1969, minkä lisäksi hänen nimensä mainitaan yhdessä 1977 julkaistussa stripissä. Pave ehti esiintymään myös muutamissa ensimmäisistä "Tenavat"-animaatioista, mutta hänellä oli yleensä korkeintaan yksi repliikki tarinaa kohden.


title: Pave (Tenavat)

text: Pave sai nimensä Schulzin lapsuuden ystävän Sherman ”Shermy” Pleplerin mukaan.


title: Mustanorsukala

text: Mustanorsukala ("Gnathonemus petersii") on norsukalojen heimoon kuuluva laji. Se elää Afrikassa Kongojoen altaalla. Mustanorsukalan tunnistaa kärsämäisestä alaleuastaan. Se on luonteeltaan vilkas. Mustanorsukalalla on heikko näkö, ja se suunnistaakin sähköaistinsa avulla.


title: Kutri

text: Kutri () on hahmo Charles M. Schulzin luomassa "Tenavat"-sarjakuvassa. Hän oli mukana sarjassa lähinnä 1960-luvun aikana, mutta poistui myöhemmin.


title: Kutri

text: Kutri on hieman turhamaisena kuvattu tyttö, joka mainitsee lähes jokaisessa yhteydessä luonnonkiharat hiuksensa, joista hän on hyvin ylpeä. Kutri arvostelee usein Ressua laiskuudesta, koska hänen mielestään beaglen tulisi ajaa jäniksiä. Kutri sai muutaman kerran Ressun pakotettua kanssaan jänismetsälle, mutta Ressu ei todellisuudessa jahdannut jäniksiä. Kutri kuuluu Jaska Jokusen baseball-joukkueeseen, jossa hän pelaa takakentällä Tellusta seuraavana ja on suunnilleen yhtä huono pelaaja kuin Tellu, ellei huonompi. Tellu ja Kutri saapuvat useasti yhteisvoimin kesken pelin syöttökummun luo esittämään Jaska Jokuselle absurdeja vaatimuksia. Muutamassa stripissä Kutri on Tellun tavoin rakastunut Amadeukseen ja yrittää ottaa Tellun paikan Amadeuksen pianon ääressä. Amadeus ei välitä hänestä yhtään enempää kuin Tellustakaan. Kutri käyttää mekkoa, joka "Tenavat"-animaatioissa on väriltään violetti.


title: Kutri

text: Kutri esiintyi "Tenavissa" ensimmäisen kerran 6. maaliskuuta 1961. Vuonna 1961 hänellä oli myös lyhyen aikaa Misse ("Faron") -niminen kissa – ainoa kissa, joka "Tenavissa" koskaan nähtiin. Schulz piti Misseä epäonnistuneena ideana, koska kissan läsnäolo sarjassa rajoitti Ressun kehittämistä perinteisestä koirasta ihmismäiseen suuntaan, joten Schulz hankkiutui hahmosta pian eroon. Kutri itse poistui "Tenavista" 1970-luvun puoliväliin mennessä, joskin hän vilahti sen jälkeen vielä parissa yksittäisessä stripissä. "Tenavat"-animaatioiden musiikin säveltänyt Vince Guaraldi sävelsi Kutrille oman tunnuskappaleen ”Frieda ... with the Naturally Curly Hair”.


title: Kutri

text: Kutrin suoraksi esikuvaksi on mainittu Frieda Rich (1921–1994), joka oli Schulzin työtoveri Art Instruction -piirustuskoulussa. Schulzin elämäkerran kirjoittanut David Michaelis on arvellut, että lyhytkasvuinen Rich olisi innoittanut Schulzia laajemminkin lapsihahmojensa ulkonäön suunnittelussa. Missen alkuperäinen nimi Faron on lainattu kantrilaulaja Faron Youngilta.


title: Trimetyylifosfiitti

text: Trimetyylifosfiitti (CHOP) on fosfiittiestereihin kuuluva orgaaninen yhdiste. Yhdistettä voidaan käyttää orgaanisissa synteeseissä ja palonestoaineena.


title: Trimetyylifosfiitti

text: Huoneenlämpötilassa trimetyylifosfiitti on väritöntä ja hajultaan pistävää nestettä. Se ei liukene veteen, mutta hydrolysoituu veden vaikutuksesta metanoliksi ja dimetyylivetyfosfiitiksi. Trimetyylifosfiitti liukenee orgaanisiin liuottimiin kuten etanoliin, dietyylieetteriin ja bentseeniin. Yhdiste muodostaa komplekseja siirtymämetallien kanssa.


title: Trimetyylifosfiitti

text: Trimetyylifosfiittia valmistetaan fosforitrikloridista ja metanolista ammoniakin tai trietyyliamiinin läsnä ollessa.


title: Trimetyylifosfiitti

text: Trimetyylifosfiittia käytetään orgaanisissa synteeseissä valmistettaessa esimerkiksi lääkkeitä ja hyönteismyrkkyjä. Se toimii useiden funktionaalisten ryhmien pelkistimenä ja sitä käytetään myös rikinpoistoreagenssina orgaanisista yhdisteistä. Trimetyylifosfiittia käytetään myös polymeerien palonestoaineena.


title: Rasborat

text: Rasborat ("Rasborinae") on särkikalojen alaheimo. Ne elävät Kaakkois-Aasiassa ja Afrikassa. Ne ovat makean veden parvikaloja. Koska rasborat ovat vilkkaita, värikkäitä, pieniä ja helppohoitoisia, ovat ne suosittuja akvaariokaloja.


title: Kirkkosaari (Pielavesi)

text: Kirkkosaari on saari Pielaveden kunnan Pielavedessä. Se on pitäjän vanha keskuspaikka, joka alkuaan oli nimeltään Lammassalo.


title: Kirkkosaari (Pielavesi)

text: Kirkkosaaresta on siltayhteys pohjoisen Tenhusaaren kautta mantereelle. Saaren eteläosasta erottuu Kirkkoniemi, jossa sijaitsee 144 metriä korkea mäki Kirkkovuori. Saaresta on tieyhteys edelleen itään Pangansalon saarelle.


title: Kirkkosaari (Pielavesi)

text: Vuonna 1683 pielaveteläiset saivat Viipurin piispa Petrus Bångilta luvan kappelikirkon rakentamiseen. Kirkon paikaksi valittiin nykyinen Kirkkosaari, koska se sijaitsi hyvien vesiyhteyksien päässä. Kirkko valmistui viimeistään vuonna 1691. Tähän kirkkoon liittyy sanonta "ahtaat paikat kuin Pielaveden kirkossa". Nykyisin vanhalla kirkkomaalla on tapuli ja 1860-luvun nälkävuosina menehtyneiden muistomerkki. Pohjalaistyylisen solakka kolmikerroksinen renessanssitapuli on rakennettu vuonna 1748 Anders Brofallin johdolla.


title: Kirkkosaari (Pielavesi)

text: Saaressa ehti olla kolme kirkkoa kunnes 1850-luvulla kirkon paikaksi vaihdettiin nykyinen Pielaveden kirkonkylän Hiekkaniemi..


title: Mason McDonald

text: Mason McDonald (s. 23. huhtikuuta 1996 Halifax, Nova Scotia, Kanada) on kanadalainen jääkiekkomaalivahti. Hän pelasi loppukauden 2013–2014 Charlottetown Islandersissa.


title: Mason McDonald

text: McDonald oli ensimmäinen tilaisuudessa varattu maalivahti tultuaan valituksi 34. pelaajana . Hänet varasi Calgary Flames.


title: Mason McDonald

text: Aiemmin McDonald varattiin QMJHL:ään 20. pelaajana vuonna 2012.


title: Mason McDonald

text: McDonald edusti Kanadaa nuorten jääkiekon MM-kilpailussa vuonna 2016. Hän pelasi kaksi ensimmäistä ottelua.


title: Thatcher Demko

text: Thatcher Douglas Demko (s. 8. joulukuuta 1995) on yhdysvaltalainen jääkiekkomaalivahti, joka pelaa NCAA:ssa Boston Collegen riveissä. Demko on Vancouver Canucksin toisen kierroksen varaus .


title: Thatcher Demko

text: Demko ennustettiin varattavaksi ensimmäisenä pohjois-amerikkalaisena maalivahtina vuoden 2014 varaustilaisuudessa. Hän oli harjoitellut USA Hockey National Team Development Programin kanssa kaudella 2012–2013 ja oli Yhdysvaltain joukkueen mukana voittamassa hopeaa World U-17 Hockey Challengessa vuonna 2012 sekä alle 18-vuotiaiden maailmanmestaruuskilpailuissa 2013. Hän oli Yhdysvaltain joukkueessa myös vuoden 2014 nuorten maailmanmestaruuskilpailuissa Jon Gilliesin varamaalivahtina, muttei pelannut minuuttiakaan turnauksen aikana.


title: Juan Carlos Varela

text: Juan Carlos Varela Rodríguez (s. 12. joulukuuta 1963) on panamalainen poliitikko, joka on toiminut maansa presidenttinä vuodesta 2014. Ennen valintaansa hän toimi varapresidenttinä, mutta otti etäisyyttä edeltäjäänsä Ricardo Martinelliin.


title: Juan Carlos Varela

text: Varela tulee rikkaasta rommintuottajasuvusta ja on koulutukseltaan insinööri. Hän oli konservatiivisen Partido Panameñista -puolueen presidenttiehdokas jo 2009, mutta lupasi tukensa Martinellille jos pääsisi tämän varapresidentiksi. Martinelli nimitti hänet myös ulkoministeriksi, mutta erotti tästä toimesta kun Varela kieltäytyi tukemasta lakimuutosta, jonka mukaan presidentti saisi pyrkiä jatkokausille.


title: Freestylehiihdon maailmanmestaruuskilpailut 1997

text: Freestylehiihdon maailmanmestaruuskilpailut järjestettiin vuonna 1997 kuudennen kerran. Kilpailut käytiin Japanin Naganossa 6.–9. helmikuuta. Kilpailulajeina olivat kumparelasku, hypyt, baletti ja vain miehillä yhdistetty.


title: HMS Wexham

text: "HMS Wexham" (viirinumero M2738) oli Britannian Kuninkaallisen laivaston Ham-luokan miinanraivaaja, joka nimettiin Buckinghamshiressä sijaitsevan Wexhamin mukaan. Alus kuului toiseen hankintaerään, ja se oli 9 tuumaa leveämpi ja sen syväys oli hieman suurempi kuin ensimmäisen erän aluksilla.


title: HMS Wexham

text: Alus tilattiin 1950-luvun alussa Jason Taylorilta Shorehamista. Se laskettiin vesille 3. huhtikuuta 1954 ja alus otettiin palvelukseen 11. tammikuuta 1955.


title: HMS Wexham

text: Alus myytiin 1955 osana MDAP projektia Ranskalle, joka liitti sen laivastoonsa nimellä "Armoise" ja runkonumerolla M772. Vuonna 1974 alus luokiteltiin apualukseksi, jolloin sen runkonumeroksi vaihdettiin A741. Se oli emäaluksena Laboratoire de Brusc:ssa. Alus romutettiin 1990 Toulonissa.


title: Sodassa vieraalla maalla

text: Sodassa vieraalla maalla – Suomalaiset Turkin sodassa 1877–1878 on Turkin sotaa (1877–1878) käsittelevä sotahistoriallinen teos, jonka ovat kirjoittaneet Jouni Suistola ja Heikki Tiilikainen. Teos on ilmestynyt 2014, ja sen on kustantanut Atena.


title: Sodassa vieraalla maalla

text: Vuosina 1877–1878 käytyyn Turkin sotaan osallistui suomalaisia sotilaita tuhannen miehen verran Suomen kaartista ja lisäksi parisataa upseeria muissa yksiköissä. Tekijät kertovat alkusanoissa, että aihe, Turkin sota, oli vuosien mittaan noussut heidän keskusteluissaan toistuvasti esiin. Kun sitten kirjassakin tuon tuosta esiin tulevan rakuunaupseeri Victor Tuderuksen pojan miniä Marjatta Tuderus otti välikäsien kautta yhteyttä, asia alkoi edetä. Tuderus oli kirjoittanut sotamuistelmat, ja hän oli tehnyt maalauksia sodan tapahtumista. Toinenkin mukana ollut suomalainen, Matti Kuula, kirjoitti kokemuksistaan.


title: Sodassa vieraalla maalla

text: Aikalaiskuvausten lisäksi Suistola ja Tiilikainen hankkivat tarjolla ollutta lisämateriaalia ja laativat kuvauksen, jonka juonta Tuderuksen ja Kuulan muistelmat kuljettavat. Taustoitus pohjautuu kirjoittajien omaan asiantuntemuksen, suoran kerronnan yhdeksi näkökulmaksi rajattiin siten kirjoittajista kiinnostavimmat seikat, kuten suomalaisuus ja suomalainen sotilasjohtaminen. Kun sotahistoria on viime vuosikymmeninä kehittynyt ja uusista näkökulmista on syntynyt tutkimusta, kirjoittajat toteavat, että heillä on ollut käytössään runsaasti arvokasta aineistoa ja lisäksi muun muassa Kansalliskirjaston digitoidut lehdet. He ovat täyttäneet niitä aukkoja, joita aiempi kirjallisuus on jättänyt: sodan historialliset heijastusvaikutukset ja turkkilainen näkökulma sotaan.


title: Sodassa vieraalla maalla

text: Kirjaa käsittelevät arviot ovat yleisesti kiittäviä. Aiempaa laajempaa näkökulmaa arvostetaan, ja vaikka teos on hyvin perusteellinen, Jorma Mellerin sanoin "mainiot henkilökuvat pitivät amatöörilukijankin hereillä".


title: Sodassa vieraalla maalla

text: Historiantutkija Jussi Jalonen kirjoittaa laajassa arviossaan: "Teos on erinomainen tietokirja sodasta, jota voi perustellusti pitää ensimmäisenä modernina sotana maamme historiassa." Hän toteaa, että teos käsittelee sotaa kahdella tasolla: ensinnäkin siinä kuvataan ajan suurvaltapolitiikkaa ja yleisiä sotatapahtumia, ja niiden rinnalla kulkevat yksilöiden Tuderuksen ja Kuulan, sotakuvaukset. Mukana on myös muiden suomalaisten kaartilaisten kertomuksia ja päiväkirjamerkintöjä sekä kansainvälisiä sotakuvauksia. Yhdessä kaikki tämä saa Jalosen mukaan aikaan, että "[p]opulaarina kokemushistoriallisena esityksenä tulos on ensiluokkainen, ja suomalaisten rintamamiesten sotakokemus sitoutuu kerronnassa onnistuneesti konfliktin laajempaan viitekehykseen." Jalonen kiittää kirjoittajien ammattitaitoa: Jalonen on Keski-idän asiantuntija, Tiilikaisen ansioksi Jalonen lukee perinpohjaiset, mutta samalla miellyttävän tiiviit selostukset sotakalustosta.


title: Sodassa vieraalla maalla

text: Myös professori Timo Vihavainen kiittää teosta: tekijät ovat pyrkineet aiempia aiheeseen keskittyviä kirjoja laajempaan näkökulmaan, ja onnistuneet siinä. Hän toteaa lähdepohjan suppeuden, mutta: "Sen huomioon ottaen kirjan perspektiivi on yllättävän laaja." Yhteenvetona hän kirjoittaa: "Kirja on varsin kiinnostava ja tarjoaa monipuolista tietoa tuosta sodasta ja sen aikakaudesta" ja "Erityismaininnan ansaitsee sen pyrkimys kaikkien osapuolten tasapuoliseen ymmärtämiseen."


title: Sodassa vieraalla maalla

text: Laajassa arviossaan Jorma Melleri luonnehtii teosta kattavaksi selvitykseksi sotatapahtumista ja suomalaisten roolista. Hän nostaa esille mielenkiintoiset henkilökuvat ja huomauttaa, että sotahistorian harrastajille teos on ohittamaton.


title: Sodassa vieraalla maalla

text: Tuomas Kaarkoski kirjoittaa Reserviläinen-lehdessä, että sotahistorian harrastus tahtoo painottua tuoreempiin sotiin ja kehottaa "murtamaan ennakkoluulot ja tarttumaan 'liian vanhasta' sodasta kirjoitettuun mielenkiintoiseen kirjaan".


title: Elina Aro

text: Hanna Elina Arohonka, o. s. "Aarnio", kirjailijanimi Elina Aro (16. marraskuuta 1923 Lammi – 9. maaliskuuta 2007 Hämeenlinna) oli suomalainen äidinkielen lehtori ja kirjailija. Hän käytti myös nimimerkkiä "Hannu Hartus" yhdessä miehensä Veikko Arohongan kanssa.


title: Elina Aro

text: Elina Arohongan isä oli pastori ja myöhemmin tuomiorovasti Armas Aarnio. Hän vietti lapsuutensa ja nuoruusvuotensa Mikkelissä, opiskeli suomen kieltä Helsingin yliopistossa ja valmistui sieltä 1946. Elina Arohonka toimi äidinkielen opettajana 40 vuoden ajan muun muassa Jämsän yhteiskoulussa 1954–1968 ja Turussa Kastun koulussa 1969–1986.


title: Elina Aro

text: Elina Arohonka kirjoitti useita lasten- ja nuortenkirjoja. Viimeksi hän julkaisi muistelmia Mikkelin sotavuosista ja elämänvaiheistaan.


title: Elina Aro

text: Elina Arohonka oli naimisissa vuodesta 1946 hämeenlinnalaisen Veikko Arohongan, aik. Alén kanssa.


title: Elina Aro

text: Nimimerkillä "Hannu Hartus":


title: Tuulikki Salminen

text: Anni Tuulikki Salminen (s. 15. marraskuuta 1923 Lahti) on suomalainen lastenkirjailija.


title: Dampierin satama

text: Dampierin satama (, LOCODE: AU DAM) on Australian länsiosat kattavan Länsi-Australian osavaltion luoteisosissa sijaitseva suursatama. Rahtimäärältään se kuuluu maailman 30 suurimman sataman joukkoon. Kaudella 2013-2014 sataman 177,5 milj. tonnin kokonaisrahtimäärästä yli 99 prosenttia oli vientiä. Tärkeimmät vientituotteet olivat rautamalmi (83 % viennistä) ja nesteytetty maakaasu (LNG, 11 %).


title: Dampierin satama

text: Dampier on Australian suurimpia irtolastin vientisatamia. Amerikan satamajärjestö (AAPA) luokitteli Dampierin vuonna 2012 maailman 18. suurimmaksi rahtisatamaksi; tästä luokittelusta puuttui kuitenkin useita Kiinan suursatamia. Kaudella 2013–2014 Dampierin sataman kautta kulki 6 027 kauppalaivaa, jotka kuljettivat yhteensä 177,5 miljoonaa tonnia rahtia. Tästä 176,7 miljoona tonnia oli vientiä ja 0,8 miljoonaa tonnia tuontia. Viennistä 82,7 prosenttia oli rautamalmia, jota tuodaan junilla läheisiltä kaivoksilta satamaan ja kuljetetaan edelleen irtolastialuksilla esimerkiksi Kiinan satamiin. Viennin tonnimäärästä nesteytettyä maakaasua (LNG) oli 11,4 % ja suolaa 2 %. Tuonnin suurimman tuoteryhmän muodostivat polttoaineet (bensiini ja diesel, 73,4 %).


title: Dampierin satama

text: Dampierin satamaan kuuluu useita eri satama-alueita. Esimerkiksi rautamalmi, suola, LNG ja polttonesteet kuljetetaan kukin eri satama-alueilta.


title: Dampierin satama

text: Lähistön merkittäviä, myös Australian luoteisrannikolta suuria määriä osin samojen kaivosalueiden rautamalmia Kiinaan laivaavia satamia ovat noin 200 kilometriä Port Hedlandin itäpuolella sijaitseva Port Hedlandin satama (Australian suurin satama) ja 50 kilometriä Dampierin itäpuolella toimiva Cape Lambert. Yhdessä nämä kolme satamaa vastaavat merkittävästä osasta, joidenkin lähteiden mukaan jopa puolesta maailman rautamalmin kaupan kuljetuksista.


title: Freestylehiihdon maailmanmestaruuskilpailut 1995

text: Freestylehiihdon maailmanmestaruuskilpailut järjestettiin vuonna 1995 viidennen kerran. Kilpailut käytiin Ranskan La Clusaz’ssa 14.–19. helmikuuta. Kilpailulajeina olivat kumparelasku, hypyt, baletti ja yhdistetty.


text: Isäntämaa


title: Cameron Gaunce

text: Cameron Gaunce (s. 19. maaliskuuta 1990) on kanadalainen jääkiekkoilija, joka edustaa NHL-seura Tampa Bay Lightningin organisaatiota. Hän on Colorado Avalanchen toisen kierroksen varaus . Gaunce on pelannut urallaan pääasiassa AHL-sarjassa Avalanchen, Dallas Starsin ja Florida Panthersin farmiseuroissa. Keväällä 2014 hän oli voittamassa Texas Starsissa AHL:n mestaruutta.


title: Cameron Gaunce

text: Gaunce kasvoi Markhamissa, Ontariossa, jossa pelasi OMHA-joukkue Markham Waxersissa yhdessä Steven Stamkosin, Michael Del Zotton ja Cody Hodgsonin kanssa ennen kuin tuli varatuksi 50. pelaajana Colorado Avalancheen . Gaunce pelasi OHL-joukkue Mississauga St. Michael's Majorsissa kolmen kauden ajan ja teki 11. toukokuuta 2009 kolmivuotisen tulokassopimuksen Coloradon kanssa. Hän osallistui Coloradon harjoitusleirille ennen kuin palasi kaudeksi 2009–2010 viimeiseksi vuodekseen Mississaugaan.


title: Cameron Gaunce

text: Ensimmäisellä ammattilaiskaudellaan 2010–2011 Gauce pelasi Coloradon farmijoukkue Lake Erie Monstersissa. Pelattuaan 54 ottelua Lake Eriessä, hänet kutsuttiin 12. helmikuuta 2011 Coloradoon tekemään NHL-debyyttiään 5–3 -tappiossa Nashville Predatorsille. Hän onnistui maalinteossa kolmannessa ottelussaan ohittaessaan Pittsburgh Penguinsin Marc-Andre Fleuryn 3–2-tappioon päättyneessä ottelussa.


title: Cameron Gaunce

text: Kausi 2012–2013 alkoi Gauncen osalta Lake Eriessä, josta hänet tulokassopimuksensa viimeisenä vuotena kaupattiin Dallas Starsiin vastineeksi Tomas Vincourista. Hänet nostettiin ylös Dallasin kokoonpanoon 17. joulukuuta 2013. Gaunce pelasi kauden lopun kuitenkin Texas Starsissa ja oli voittamassa joukkueelle AHL:n mestaruutta, Calder Cupia.


title: Cameron Gaunce

text: Gaunce ei onnistunut saamaan paikkaa Dallasin kokoonpanossa syyskuun 2014 harjoitusleirillä ja hänet tiputettiin farmijoukkue Texas Starsiin. Hän pelasi kauden loppuun Texasissa ja teki 14 pistettä 73 ottelussa. Gaunce siirtyi kauden jälkeen Florida Panthersiin, jonka kanssa teki vuoden sopimuksen. Gaunce edusti koko kauden Panthersin farmijoukkuetta Portland Piratesissa, jossa hän teki 75 ottelussa AHL-uransa ennätyspisteet, 2+35. Panthersista Gaunce siirtyi vuoden sopimuksella Pittsburgh Penguinsiin.


title: Cameron Gaunce

text: Gauncen nuorempi veli Brendan pelaa keskushyökkääjänä NHL-joukkue Vancouver Canucksin organisaatiossa. Canucks oli varannut hänet 26. pelaajana .


title: Freestylehiihdon maailmanmestaruuskilpailut 1993

text: Freestylehiihdon maailmanmestaruuskilpailut järjestettiin vuonna 1993 neljännen kerran. Kilpailut käytiin Itävallan Altenmarkt im Pongaussa 11.–14. maaliskuuta. Kilpailulajeina olivat kumparelasku, hypyt, baletti ja yhdistetty.


text: Isäntämaa


title: Epoletti

text: Epoletti ( < "épaule," olkapää) on upseerin juhlapuvun koristeellinen olkain eli olkapäälle kiinnitetty kangaslaatta tai punoslaatta. Se oli alkuaan olkasuojus, mutta siitä kehittyi ripsuin koristeltu laatta, josta aiemmin ilmeni upseerin sotilasarvo. Epoletti koostuu tavallisesti pyöreästä tai puolipyöreästä metallilaatasta, josta riippuu metallilankaisia korupunoksia, ja kaulaa kohti suuntautuvasta kapeasta metalliliuskasta. Suomessa epoletteja käytettiin aiemmin meriupseerien juhlapuvussa ja paraatipuvussa, mutta ne jäivät pois käytöstä toisen maailmansodan aikana.


title: Epoletti

text: Epoletiksi on nimitetty myös sotilaspuvun suoraa kangasolkainta.


title: Allianssi (Ruotsi)

text: Allianssi (, aiemmin "Allians för Sverige") oli Ruotsin porvarillisten puolueiden muodostama kansallisen tason liittouma. Allianssia nimitetään Suomessa usein Ruotsin porvarilliseksi tai oikeistolaiseksi blokiksi. Liittouma perustettiin vuonna 2004, ja sen muodostavat Maltillinen kokoomus, Kristillisdemokraatit, Keskustapuolue ja Kansanpuolue liberaalit. Sen vastavoimana oli punavihreä blokki.


title: Allianssi (Ruotsi)

text: Allianssi voitti liittoumana Ruotsin valtiopäivävaalit vuosina 2006 ja 2010 ja muodosti näin ollen maan hallituksen vuosina 2006–2014. Vuoden 2014 vaaleissa oikeistoblokki jäi vaalitappion jälkeen oppositioon ja hallituksen muodostivat sosiaalidemokraatit ja vihreät.


title: Allianssi (Ruotsi)

text: Maltillisen kokoomuksen puolueenjohtaja Ulf Kristersson ja Kristillisdemokraatien puolueenjohtaja Ebba Busch-Thor ilmoittivat 11. tammikuuta 2019 Allianssin lopettaneen toimintansa valtiollisella tasolla.


title: Niko Mikkola (jääkiekkoilija, 1996)

text: Niko Jaakko Mikkola (s. 27. huhtikuuta 1996 Kiiminki) on suomalainen jääkiekkopuolustaja, joka pelaa NHL-joukkue St. Louis Bluesin organisaatiossa. Hän pelannee lähinnä AHL-joukkue San Antonio Rampagessa.


title: Niko Mikkola (jääkiekkoilija, 1996)

text: Mikkola aloitti jääkiekkoilun 4-vuotiaana Kiimingin Kiekko-Pojissa. Hän siirtyi 10-vuotiaana Oulun Kärppiin, jonka jälkeen hän siirtyi kaudeksi 2012–2013 Kalevan Pallon B-nuoriin. Syyskuussa 2014 Mikkola teki kolmivuotisen sopimuksen KalPan SM-liigajoukkueen kanssa. Hän teki liigadebyyttinsä 27. joulukuuta 2014 vieraissa Oulun Kärppiä vastaan, kun joukkueen kokoonpanossa oli puolustajavajetta. Mikkola merkittiin heti KalPan ykköspuolustajapariin Jussi Timosen viereen ja hän sai ottelussa jääaikaa 14.33 minuuttia. Mikkola pelasi kauden 2014–2015 aikana kymmenen SM-liigaottelua tehden yhden syöttöpisteen. Helmikuussa 2015 KalPa lainasi hänet loppukaudeksi Mestis-joukkue Kajaanin Hokkiin. Mikkola voitti kauden päätteeksi Mestis-pronssia.


title: Niko Mikkola (jääkiekkoilija, 1996)

text: St. Louis Blues varasi Mikkolan viidennellä kierroksella 127. pelaajana . Kaudella 2015–2016 hän avasi maalitilinsä SM-liigassa. Mikkola teki liigauransa avausmaalin 12. syyskuuta 2015 vieraissa Oulun Kärppiä vastaan. Hänen osumansa hyväksyttiin videotarkistuksen jälkeen. Pekka Piirala valitsi Mikkolan ottelun Alumnien tähtien kolmostähdeksi. Kaikkiaan hänen tulokaskautensa SM-liigassa toi 55 runkosarjaottelussa tehot 3+6=9 ja kolmessa playoff-ottelussa yhden syöttöpisteen. Mikkola jakoi pudotuspelien ensimmäisellä kierroksella KalPan sisäisen tehotilaston voiton Mikko Jokelan kanssa lukemalla +2.


title: Niko Mikkola (jääkiekkoilija, 1996)

text: Kaudella 2016–2017 Mikkola teki läpimurtonsa SM-liigassa ja teki runkosarjassa 15 tehopistettä. Hän voitti kauden päätteeksi SM-hopeaa.


title: Niko Mikkola (jääkiekkoilija, 1996)

text: Mikkola siirtyi kaudeksi 2017–2018 kaksivuotisella sopimuksella Tapparaan. Syksyllä 2017 hän osallistui St. Louis Bluesin harjoitusleirille ja Mikkola pelasi seuran NHL-joukkueessa kaksi harjoitusottelua, minkä takia häneltä jäi väliin Tapparan kauden seitsemän ensimmäistä runkosarjaottelua. Mikkola jakoi koko SM-liigan pudotuspelien tehotilaston voiton HIFK:n Juha-Pekka Haatajan kanssa lukemalla +9. Hän voitti kauden päätteeksi SM-hopeaa.


title: Niko Mikkola (jääkiekkoilija, 1996)

text: Toukokuussa 2018 Mikkola teki kaksivuotisen tulokassopimuksen St. Louis Bluesin kanssa. Syksyn 2018 harjoitusleirin päätteeksi seura lähetti hänet AHL-joukkue San Antonio Rampagen vahvuuteen.


title: Niko Mikkola (jääkiekkoilija, 1996)

text: Mikkola edusti Suomea MM-kilpailuissa vuonna 2018. Hän ei kuitenkaan saanut turnauksessa peliaikaa. Yhteensä Mikkola on pelannut 11 A-maaottelua ilman tehopisteitä. Hän teki A-maajoukkuedebyyttinsä Channel One Cupin Helsingin jäähallissa pelatussa avausottelussa 15. joulukuuta 2016 Tšekkiä vastaan.


title: Niko Mikkola (jääkiekkoilija, 1996)

text: Mikkola pelasi myös alle 20-vuotiaiden MM-kilpailuissa vuonna 2016, jolloin hän voitti maailmanmestaruuden. Yhteensä Mikkola on pelannut 22 nuorten maaottelua.


title: Niko Mikkola (jääkiekkoilija, 1996)

text: Mikkola valmistui ylioppilaaksi Kuopion klassillisesta lukiosta keväällä 2016. Hän harrasti lapsena myös jalkapalloa, suunnistusta, yleisurheilua ja hiihtoa.


title: Freestylehiihdon maailmanmestaruuskilpailut 1991

text: Freestylehiihdon maailmanmestaruuskilpailut järjestettiin vuonna 1991 kolmannen kerran. Kilpailut käytiin Yhdysvaltain Lake Placidissä 11.–17. helmikuuta. Kilpailulajeina olivat kumparelasku, hypyt, baletti ja yhdistetty.


text: Isäntämaa


title: Galärvarvet

text: Galärvarvet () on alue eteläisellä Djurgårdenilla Tukholmassa. Vuoteen 1969 asti Galärvarvet oli osa Tukholman Sotasatamaa. Galärvarvet oli alun perin, 1720-luvulta alkaen, Ruotsin saaristolaivaston kaleerien säilytysalue.


title: Tornion satama

text: Tornion satama (, , LOCODE: FI ROY) on Tornion kaupungin eteläosissa, Röyttän saarella sijaitseva satama. Se tunnetaan myös Röyttän satamana. Sataman suurimpia käyttäjiä ovat läheiset Outokumpu Oyj:n Tornion tehtaat. Satamaan johtaa 9,0 metrin syväväylä. Väylä on tarkoitettu enintään 165 metrin pituisille aluksille.


title: Tornion satama

text: Tornion sataman siirtämisestä Röyttän saarelle päätettiin kaupungin vuoden 1762 palon jälkeen. Röyttän satama valmistui vuonna 1766. Satama-alueen lähistöllä Röyttässä sijaitsee Rajakiiri Oy:n kahdeksan maatuulivoimalan tuulipuisto ja läheiselle merialueelle on suunniteltu suurempaa merituulipuistoa.


title: Tornion satama

text: Tornion Röyttän sataman kautta kulki vuonna 2013 yhteensä 2,5 miljoonaa tonnia tavaraliikennettä. Tämä oli suurin rahtimäärä kymmeneen vuoteen. Satamassa vieraili tuolloin yhteensä 452 ulkomaanliikenteen alusta. Ulkomaanrahdista tuontia oli 1,434 ja vientiä 1,057 miljoonaa tonnia. Tuonnin suurimmat tavararyhmät olivat malmit ja rikasteet (0,735 milj. t), raakamineraalit ja sementti (0,277 milj. t), kivihiili ja koksi (0,217 milj. t) sekä metallit ja metallituotteet (0,128 milj. t). Viennin suurimmat tavararyhmät olivat metallit ja metallituotteet (0,935 milj. t) sekä malmit ja rikasteet (0,116 milj. t).


title: Tornion satama

text: Tornion sataman vuosittainen rahtimäärä:


title: Santeri Lukka

text: Santeri Lukka (s. 19. heinäkuuta 1991 Pori) on suomalainen jääkiekkopuolustaja, joka pelaa SM-liigajoukkue Turun Palloseurassa. Jatkoaika.com -verkkolehden mukaan hän on pelityyliltään kiekollinen puolustaja, joka tukee mielellään hyökkäyksiä. Lukka laukoo oikealta. Hänen aiemman seuran Kalevan Pallon tuolloisen urheilutoimenjohtaja Kimmo Kapasen mukaan Lukka on iso pelaaja ylivoimalla hyvän laukauksen omaavana puolustajana, joka on vahva suorittaja, pystyy pelaamaan isoja minuutteja, viihtyy hyvin kaksinkamppailuissa ja on käyttökelpoinen myös alivoimalla.


title: Santeri Lukka

text: Lukka on Porin Ässien kasvatti. Hän aloitti jääkiekkoilun hyökkääjänä, mutta on C-junioreista asti pelannut puolustajana. Kaudella 2008–2009 Lukka toimi Ässien B-nuorten varakapteenina. Kauden 2009–2010 hän aloitti seuran A-nuorissa, mutta pelasi loppukautensa lainalla miesten II-divisioonajoukkue HC Luviassa, jossa kausi päättyi nousuun Suomi-Sarjaan .


title: Santeri Lukka

text: Kaudeksi 2010–2011 Lukka palasi taas Ässien A-nuoriin. Hän jakoi tehoilla 8+22=30 A-nuorten SM-liigan puolustajien pistepörssin neljännen sijan Lukon Risto Mattilan kanssa. Kaudella 2011–2012 Lukka oli tehoilla 15+14=29 Ässien eniten maaleja tehnyt puolustaja ja koko sarjan puolustajien toiseksi paras maalintekijä Jokerien Esa Lindellin jälkeen, hän jakoi puolustajien pistepörssin kahdeksannen sijan HPK:n Jussi Korvakankaan ja Petteri Nikkilän kanssa.


title: Santeri Lukka

text: Kaudeksi 2012–2013 Lukka siirtyi vuoden mittaisella sopimuksella Mestis-joukkue Savonlinnan Pallokerhoon, jossa hänen tulokaskautensa toi 42 runkosarjaottelussa tehot 2+9=11.Toisella kaudella hän keräsi 3+19=22 ja oli joukkueen toiseksi tehokkain puolustaja kapteeni Anssi Virkin jälkeen. Kahden SaPKossa viettämänsä vuoden jälkeen Lukka siirtyi kaudeksi 2014–2015 vuoden mittaisella sopimuksella Mikkelin Jukureihin. Hän voitti tehoilla 11+27=38 koko Mestiksen puolustajien pistepörssin. Lukka voitti kauden päätteeksi sarjan mestaruuden. Hänet palkittiin Mestiksen parhaana puolustajana Jari Lippojoki -palkinnolla ja valittiin ensimmäiseen tähdistökentälliseen.


title: Santeri Lukka

text: Joulukuussa 2014 Jukurit lainasi Lukan neljäksi otteluksi loukkaantumisista kärsineeseen SM-liigajoukkue Kalevan Palloon. Hän teki näin ollen liigadebyyttinsä 27. joulukuuta 2014 vieraissa Oulun Kärppiä vastaan. Lukka sai ottelussa jääaikaa 22.10 minuuttia, mikä oli KalPasta toiseksi eniten Mikko Jokelan jälkeen. Hän sai myös yhden kahden minuutin jäähyn laitataklauksesta. Liigauransa avausmaalin Lukka teki kolmannessa ottelussaan 2. tammikuuta 2015 ylivoimalla JYPin Tuomas Tarkin taakse. Hän sai eniten jääaikaa ottelussa koko KalPan joukkueesta, urakoiden 22.01 minuuttia. Jermu Pisto valitsi Lukan ottelun legendojen tähtien kakkostähdeksi.


title: Santeri Lukka

text: Kaudeksi 2015–2016 Lukka teki KalPan kanssa 2+1-vuotisen sopimuksen. Hänen varsinainen tulokaskautensa SM-liigassa toi 57 runkosarjaottelussa tehot 6+17=23, joilla Lukka oli KalPan tehokkain puolustaja ja neljänneksi paras pistemies. Hän voitti koko SM-liigan tulokaspuolustajien pistepörssin ja sijoittui tulokkaiden pistepörssissä viidenneksi. Lukan kausi päättyi kuitenkin loukkaantumiseen aivan runkosarjan viimeisillä kierroksilla, eikä hän pelannut enää pudotuspelien ensimmäisellä kierroksella. Joulukuussa 2016 Lukka teki KalPan kanssa vuoden mittaisen jatkosopimuksen. Kauden 2016–2017 päätteeksi hän voitti SM-hopeaa.


title: Santeri Lukka

text: Lukka siirtyi kaudeksi 2018–2019 kahden vuoden mittaisella sopimuksella Turun Palloseuraan.


title: Santeri Lukka

text: Lukka on pelannut Suomen A-maajoukkueessa kolme ottelua. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenalla Valko-Venäjää vastaan. Lukka teki ottelussa myös ensimmäisen A-maajoukkuemaalinsa. Hänen MM-leirityksensä päättyi kuitenkin loukkaantumiseen heti debyytin jälkeen.


title: Karjatila High Chaparral

text: Karjatila High Chaparral on villiin länteen sijoittuva TV-sarja, jonka pääosissa olivat Leif Erickson ja Cameron Mitchell. Sarjaa tehtiin NBC:lle neljä tuotantokautta vuosina 1967–1971, yhteensä 98 jaksoa. Sarjan tuottajana toimi David Dortort, joka oli aiemmin tuottanut mm. huippusuositun Bonanza-sarjan. Karjatila High Chaparrallin tunnusmusiikin on säveltänyt David Rose, joka vastasi myös Bonanza-sarjan musiikista.


title: Karjatila High Chaparral

text: Sarjan keskushahmo on ”Big John” Cannon (Leif Erickson), The High Chaparral -nimisen karjatilan hoitaja Arizonassa 1870-luvulla. Muita päähenkilöitä ovat Big Johnin veli Buck (Cameron Mitchell) ja poika Blue Boy (Mark Slade). Perheen äiti Annalee (Joan Caulfield) saa surmansa intiaanin luodista jo ensimmäisessä jaksossa, minkä jälkeen John Cannon vie vihille naapuritilan omistajan Don Sebastián Montoyan (Frank Silvera) tyttären Victorian (Linda Cristal). Victorian myötä High Chaparralin tilalle tulee asumaan myös tämän veli Manolito (Henry Darrow).


title: Karjatila High Chaparral

text: "Karjatila High Chaparral" oli 1960- ja 1970-lukujen vaihteessa yksi katsotuimmista televisio-ohjelmista Suomessa. Esimerkiksi 17. huhtikuuta 1970 lähetetty jakso sai 1,47 miljoonaa katsojaa ja saavutti näin 39 prosenttia Suomen yli 12-vuotiaasta väestöstä.


title: Karjatila High Chaparral

text: Chaparral on kreosoottipensaan kansanomainen nimitys.


title: Freestylehiihdon maailmanmestaruuskilpailut 1989

text: Freestylehiihdon maailmanmestaruuskilpailut järjestettiin vuonna 1989 toisen kerran. Kilpailut käytiin Länsi-Saksan Oberjochissa 1.–5. maaliskuuta. Kilpailulajeina olivat kumparelasku, hypyt, baletti ja yhdistetty.


text: Isäntämaa


title: Galliumnitridi

text: Galliumnitridi (GaN, "gallium nitride") on galliummetallin ja epämetalleihin kuuluvan typen muodostama epäorgaaninen yhdiste, jossa gallium jakaa elektropositiivisena (Linus Paulingin elektronegatiivisuusarvoilla 1,6) elektroninsa elektronegatiivisemmalle typelle (elektronegatiivisuusarvo 3,0).


title: Galliumnitridi

text: Elektronegatiivisuusarvojen keskisuuren eroavuuden (0,4–2,0) vuoksi galliumin ja typen välille muodostuu poolinen kovalenttinen kolmoissidos. Alkuaineparista johtuen yhdisteellä esiintyy puolijohteen ominaisuuksia. Galliumnitridin kiderakenne perustuu heksagonaaliseen wurtsiittiin, mutta yhdiste voi kiteytyä myös sinkkivälkkeen kuutiorakenteen mukaisesti.


title: Galliumnitridi

text: Galliumnitridi on haitallista ihmiselle ja ympäristölle, koska vedessä ja kosteissa olosuhteissa siitä muodostuu ammoniakkia ja galliumin oksideja. Lisäksi sen valmistuksessa käytettävät organometallit ovat haitallisia kemikaaleja, jotka muodostavat helposti joko hapen oksideja tai radikaaliyhdisteitä.


title: Galliumnitridi

text: Galliumnitridiä voidaan valmistaa lisäämällä galliumsulatteeseen typpikaasua tai ylikriittistä ammoniakkia. Toisena keinona on GaN-kiteiden kasvattaminen nanoteknologisesti substraatin, esimerkiksi safiirin, päälle käyttämällä organometalleja ja ammoniakkia. Tällöin substraatin pinnalle muodostuu olosuhteista riippuen joko ohut levypinnoite tai GaN-kvanttipisteitä (Quantum Dots), jotka toimivat hyvinä sähkönjohtimina. Päällystettä voidaan käsitellä laserilla tai puskuroida valmistusvaiheessa halkeamia ehkäisevällä alumiininitridillä (AlN) sekä puhdistaa vetykaasulla.


title: Galliumnitridi

text: Galliumnitridin kemiallisia ja fysikaalisia ominaisuuksia on tutkittu vuosikymmenten ajan sen puolijohdemaisen käyttäytymisen (sähkön- ja lämmönjohtokyvyn) vuoksi. Lisäksi nitridit ovat kemiallisesti ja termisesti kestävämpiä kuin muut puolijohteisiin kuuluvat arsenidit, antimonidit ja fosfidit. Kestävyydestä johtuen galliumnitridiä käytetään ankaria ja termisesti haastavia ympäristöolosuhteita tarkkailevissa havaitsimissa.


title: Galliumnitridi

text: Galliumnitridiä käytetään lisäksi myös muissa elektronisissa laitteissa, esimerkiksi lasereissa, LED-valoissa, diodeissa sekä transistoreissa. DVD-soittimissa galliumnitridistä valmistettu InGaN-laser parantaa laitteen tiedonkäsittelykykyä. Tutkimusten perusteella galliumnitridiä voidaan tulevaisuudessa soveltaa myös valosähkö- ja polttokennoissa vedyntuotannossa, jossa lähtöaineena toimii elektrolyysillä hajotettava vesi.


title: Galliumnitridi

text: Galliumnitridin käyttöä rajoittavat sen konduktiiviset ja termiset ominaisuudet. Yksittäisen GaN-kiteen kasvatukseen vaikuttavat typen tasapainohöyrynpaine GaN:n sulamispisteessä, minkä seurauksena pinnoitteesta voi tulla epätasainen, koostumus voi vaihdella tai pinnoille voi muodostua halkeamia. Galliumnitridin toiminnan parantamiseksi sitä täytyy käsitellä lisäaineilla, jotka täyttävät sen n- ja p-tyypin puolijohdeominaisuudet. Yleisimpiä n-tyypin konduktiivisuutta parantavia lisäaineita ovat Si, Ge ja Se. P-tyypin lisäaineita ovat puolestaan Zn, Mg tai Ca.


title: Galliumnitridi

text: Lisäaineiden ohella galliumnitridin sähköisiä ja termisiä ominaisuuksia voidaan parantaa muodostamalla siitä puolijohdeseoksia alumiininitridin (AlN), indiumnitridin (InN) tai mangaanin (Mn) avulla. Aineiden lisäyksen seurauksena muodostuu alumiinigalliumnitridiä (AlGaN), indiumgalliumnitridiä (InGaN) tai galliummangaaninitridiä (GaMnN), joiden kemialliseen koostumukseen vaikuttaa yhdisteiden seossuhteet. Seosten sekä substraatin käyttö kuitenkin samalla lisäävät tietyissä suhteissa GaN-päällysteen heterogeenisyyttä. Yhdisteiden eri sähkön- lämmönjohtavuuskertoimista sekä lämpölaajenemiskertoimista johtuen hilarakenteisiin voi muodostua jännityskohtia, jotka voivat heikentää pinnoitteen toimintaa tai haurastuttaa sitä.


title: Galliumnitridi

text: Yhdisteiden koosta johtuen päällysteiden kriittistä kerrospaksuutta tutkitaan röntgensädediffraktiolla, koska elektronien liikkuvuus ja niiden aaltofunktioiden päällekkäisyys vähenevät seosmassan kasvaessa. Myös puolijohdemateriaaleissa sijaitsevien elektroneilla täytettävien aukkojen koko pienenee kerrospaksuuden kasvaessa, koska kerrokset painautuvat tiiviimmin kasaan. Kerrostumat vaikuttavat myös galliumnitridipäällysteen resistiivisiin sekä optisiin ominaisuuksiin, minkä vuoksi kyseisiä ominaisuuksia tutkitaan puolestaan UV-emissiospektrometrialla sekä valosähköisten ja luminesenssisten mittausten avulla.


title: Freestylehiihdon maailmanmestaruuskilpailut 1986

text: Freestylehiihdon maailmanmestaruuskilpailut järjestettiin vuonna 1986 ensimmäisen kerran. Kilpailut käytiin Ranskan Tignes’ssä 2.–6. helmikuuta. Kilpailulajeina olivat kumparelasku, hypyt, baletti ja yhdistetty.


text: Isäntämaa


title: Freestylehiihdon maailmanmestaruuskilpailut 2015

text:
Freestylehiihdon maailmanmestaruuskilpailut järjestettiin vuonna 2015 15. kerran. Kilpailut käytiin Itävallan Kreischbergissä 14.–25. tammikuuta. Kilpailulajeina olivat kumparelasku, parikumparelasku, hypyt, half-pipe, slopestyle ja skicross.
Tämä oli ensimmäinen kerta, kun lumilautailun ja freestylehiihdon MM-kilpailut käytiin yhtä aikaa samassa paikassa.


text: Isäntämaa


title: Scania Citywide

text: Scania Citywide on ruotsalaisen kuorma- ja linja-autovalmistaja Scanian valmistama kaupunkilinja-automalli. Mallia on valmistettu vuodesta 2011 lähtien Scanian Słupskin tehtaalla Puolassa korvaten aikaisemmat mallit Scania OmniLinen, Scania OmniLinkin (Citywide LE) ja OmniCityn (Citywide LF).


title: Scania Citywide

text: Citywide LE "(low entry)" on matalalattiainen etuovelta keskisillalle, jonka jälkeen on yksi porras. Takapenkille on noustettava vielä yksi porras. Malli perustuu Scanian K-sarjan alustoille. Citywide LF "(low floor)" on täysin matalalattiainen, jota on saatavina 2- ja 3-akselisen lisäksi myös nivelversiona. Alustana on Scanian N-sarja.


title: Scania Citywide

text:
Pituus: 10,9-18,1 m
Leveys: 2,55 m
Korkeus: 3,3-3,4 m
Moottori:
250/280/320/360 hv Euro 6 (diesel)
280 hv Euro 6 (biodiesel)
280 hv Euro 6 (bioetanoli)
280/340 hv Euro 6 (maa-/biokaasu)


title: Jeesuksen kirkastuminen

text: Jeesuksen kirkastuminen tai kirkastaminen on Jeesuksen elämän tapahtuma, joka mainitaan kaikissa synoptisissa evankeliumeissa ja johon mahdollisesti viitataan toisessa Pietarin kirjeessä.


title: Jeesuksen kirkastuminen

text: Jeesus vie Pietarin, Jaakobin ja Johanneksen vuorelle, jossa opetuslapset todistavat Jeesuksen kirkastuvan (). Kreikankielinen verbi viittaa sananmukaisesti metamorfoosiin. Jeesuksen kasvot “loistivat kuin aurinko ja hänen vaatteensa tulivat valkeiksi kuin valo”. Opetuslapset näkevät kuinka Elia ja Mooses ilmestyvät ja keskustelevat Jeesuksen kanssa, ja taivaalle ilmestyy pilvi, josta kuuluva ääni sanoo: “Tämä on minun rakas Poikani, kuulkaa häntä!".


title: Jeesuksen kirkastuminen

text: Ortodoksinen kirkko viettää yhtenä kirkkovuoden suurista juhlapäivistä Kristuksen kirkastumisen juhlaa ja katolinen kirkko Herran kirkastumisen juhlaa 6. elokuuta. Suomen evankelisluterilainen kirkko viettää vastaavasti kirkastussunnuntaita aina kahdeksantena sunnuntaina helluntaista. Katolisessa kirkossa kirkastuminen kuuluu ruusukko-rukouksen valoisiin salaisuuksiin.


title: Jeesuksen kirkastuminen

text: Kertomuksessa on selkeitä viittauksia Vanhan Testamentin kertomukseen, jossa Mooses nousee vuorelle ja Mooseksen kasvot säteilivät sen jälkeen kun hän oli puhunut Jumalan kanssa. Taivaasta kuuluva ääni, kuten Jeesuksen kasteessakin, tuovat mieleen Psalmin 2 ja viidennessä Mooseksen kirjassa (5.Moos 18:15) luvatun Mooseksen kaltaisen profeetan. Myös Elia sai Jumalalta näyn vuorella ja sekä Mooses että Elia välttivät luonnollisen kuoleman. Joidenkin perinteiden mukaan molempien odotettiin vielä palaavan Maan päälle.


title: Jeesuksen kirkastuminen

text: Eräs teologinen tulkinta on, että kertomus on alun perin ollut ylösnousseen Jeesuksen ilmestymiskertomus eli Jeesuksen kuoleman jälkeinen tapahtuma, joka kuitenkin on myöhemmin siirretty Jeesuksen elinajalle. Toisen tulkinnan mukaan kertomuksen on tarkoitus todistaa Jeesuksen jumaluutta. Joidenkin tulkintojen mukaan kertomus on vain kreikkalaisperäinen myytti tai vuorella tapahtuneen rukoushetken päälle maalattu yliluonnollinen tapahtuma. Kertomus voi kuitenkin myös kuvastaa sitä mitä opetuslapset todella kokivat vuorella.


title: Jeesuksen kirkastuminen

text: Evankelistat eivät kerro tarkalleen mikä vuori on kyseinen Kirkastusvuori. Myöhempi kristillinen perinne kertoo tapahtumapaikkana olleen Taaborin vuori. Joidenkin mukaan tämä on kuitenkin epätodennäköistä, koska jos synoptisten evankeliumien tapahtumajärjestykseen on uskominen, Jeesus ja opetuslapset olivat vain 6-8 päivää aikaisemmin olleet Caesarea Filippissä 72 kilometrin päässä. Toisena mahdollisena tapahtumapaikkana pidetäänkin lähempänä sijaitsevaa Hermonvuorta.


title: Jeesuksen kirkastuminen

text: Evankelistojen omat kirjoitustyylit näkyvät selvästi alkuperäistekstissä. Markus tapansa mukaan yhdistää lauseita käyttämällä sanaa "kai" ja aloittaa selityksiä sanalla "gar". Yksi Matteuksen suosikki-ilmauksista "kai-idou" esiintyy kerran Matteuksen versiossa kirkastamiskertomuksesta ja lisäksi sana "idou" vielä toiseenkin kertaan. Luukas puolestaan käyttää kertomuksessaan tunnetusti laajaa kreikan kielen sanastoaan. Hän käyttää muutamia harvinaisia kreikan sanoja kuten esimerkiksi sanaa "diagregoreo", joka tarkoittaa hereillä pysymistä ja tämä maininta Luukkaan evankeliumissa on vanhin tunnettu sanan esiintyminen säilyneessä kreikankielisessä kirjallisuudessa. Kirkastuskertomusten pienistä eroista voidaan havaita kirjoittajille tyypillisiä taipumuksia eli Markuksen kiinnostus tiedon salassapitoon, Matteuksen näkemys Jeesuksesta uutena Mooseksena ja Luukkaan kiinnostus rukoukseen.


title: Suolahden Wanha Asema

text: Suolahden Wanha Asema on rautatiehistoriallinen, aktiivikäytöstä vuonna 1951 pois jäänyt Suolahden asema-alue Äänekoskella. Asema yhdisti vuosina 1898–1951 leveäraiteisen rautatien Jyväskylään, kapearaiteisen Äänekosken–Suolahden rautatien ja Keiteleen sisävesisataman. Asemarakennus valmistui vuonna 1898, ja sen suunnitteli muiden rataosan asemien tapaan arkkitehti Bruno Granholm. Rakennusta laajennettiin vuonna 1904. Wanhaan Asemaan kuuluu myös veturitalli, rautatieläisten asuinalue ja satama. Se kuuluu historiallisten asema-alueiden suojelusopimukseen.


title: Suolahden Wanha Asema

text: Alueella toimii rautatiehistoriaa ylläpitävä Keitele-Museo, jolla on käytössään esimerkiksi ajokuntoisia Tk3-vetureita ja Dm7–dieselmoottorivaunuja. Asemarakennuksessa toimii ruokaravintola.


title: Mansikkakosken ratasilta

text: Mansikkakosken ratasilta (myös Mansikkakosken vanha silta ja Mansikkalan vanha silta) on Vuoksen ylittävä yhdistetty rata- ja maantiesilta Imatralla. Silta rakennettiin vuosina 1932–1933 uudelle Karjalan radalle ja sen alatasolla kulki valtatie 6:n liikenne vuoteen 1973 asti.


title: Mansikkakosken ratasilta

text: Ratasillan sijainti ratakilometrijärjestelmässä on km 324+0183.


title: Mansikkakosken ratasilta

text: Osana uuden Karjalan radan suunnittelutöitä Rautatiehallitus pyysi sillan rakentamiselle lupaa Viipurin lääninhallituksella, jonka päätös 28. kesäkuuta 1931 oli siltaa puoltava, vaikka paikallinen teollisuus sitä voimakkaasti vastustikin. Päätöksestä valitettiin korkeimpaan hallinto-oikeuteen, joka myös puolsi siltaa lopullisessa päätöksessään 15. joulukuuta 1933. Kyseisellä kohdalla joen pohja oli karikkoa, jonka katsottiin pohjaolosuhteiltaan sopivan siltapaikaksi. Alun perin Mansikkakoskeen piti tulla silta, jossa on kolme 48 m:n ristikkojännettä ja päissä 10 metrin levypalkkisillat. Länsipäässä tehtiin kuitenkin muutos ja levypalkkeja rakennettiinkin kolme. Syynä muutokselle oli todennäköisesti se, että ratapenger saatiin kauemmaksi kosken rannasta. Rakennustöiden valmistuessa sillassa havaittiin tarkastuksissa paljon löysiä niittejä. Yhteensä 3 300 niittiä hylättiin ja määrättiin uudelleen niitattavaksi. Niittien korjaustyö hyväksyttiin 16. marraskuuta 1933 ja 22. marraskuuta 1933 suoritettiin koekuormitus sillalla ratapölkkylastissa olleella junalla. Vuonna 1950 asennettiin siltaan viemäri- ja vesijohtoja suojalaatikkoineen, jotka 1970-luvulla siirrettiin maantiekannen alle ja vuonna 1983 ristikkosillan alapaarteeseen kiinnitettiin paineviemäri. Vuonna 1960 rakennettiin siltaan erilliset ristikon ulkopuoliset kävelyulokkeet, joista toista uloketta levennettiin myöhemmin alkuperäisestä 1,5 metristä 2,5 metriin.


title: Mansikkakosken ratasilta

text: Sillasta muodostui maantieliikenteen lisääntyessä pullonkaula ja valtatielle valmistuikin vuonna 1973 uusi Mansikkakosken maantiesilta, jolloin entinen silta jäi katuliikenteen käyttöön.


title: Mansikkakosken ratasilta

text: Silta on kaikkiaan 7-aukkoinen. Kolme keskimmäistä aukkoa ovat kaksikerroksisella osuudella ja pituudeltaan 48 metriä. Niiden kantavana rakenteena ovat teräsristikot. Reuna-aukoissa sillan päissä rata kulkee sillan tuloteiden yli, näissä on kantavana rakenteena teräslevystä niitatut palkit. Ratasillan reuna-aukkojen jännevälit ovat sillan länsipäässä 9,5 + 9,5 + 14 metriä, itäpäässä levypalkkikannatteisen osuuden jänneväli on 13 metriä. Sillan ajoradan hyötyleveys on noin 4,5 metriä eli sille mahtuu hädin tuskin kaksi ajokaistaa. Alatasolla on myös korkeusrajoitus kolme metriä.


title: Mansikkakosken ratasilta

text: Liikennevirasto tarkastaa siltojaan säännöllisesti. Vuonna 2012 Mansikkakosken ratasiltaan tehtiin erikoistarkastus. Tarkastuksen lopputuloksena oli, että sillan korroosiovauriot eivät aiheuta ongelmia sillan kantavuuden suhteen, ne toki on korjattava ja muistitiedon mukaan viimeksi 1970-luvulla maalattu silta kaipaa uutta maalausta. Silta päätyi kuitenkin erityistarkkailuun, jolloin sen kunto tarkastetaan kahdesti vuodessa. Kesällä 2013 siltaan tehtiin niittiliitoskorjauksia ja korroosiokorjauksetkin olivat harkinnassa. Sillan korjausaikataulua viivästyttää Imatra-Lappeenranta -välille suunniteltu kaksoisraide. Jos se toteutuu, Mansikkakosken ratasilta jäisi ajoneuvo- ja kevyelle liikenteelle. Sillan maalauksen ja korjausten toteutusajankohta riippuu kaksoisraiteen toteutusaikataulusta.


title: Mansikkakosken ratasilta

text: Vuoden 2016 heinäkuun alusta lukien bussien liikennöinti sillalla loppuu. Syynä on sillan kapeudesta johtuneet ongelmat, linja-auto vaikuttaa täyttävän lähes koko sillan. Sillan päihin on harkittu myös liikennevaloja, mutta toistaiseksi niitä ei toteuteta. Myös sillan kaiteet ovat puhuttaneet imatralaisia: sillan metallikaiteita pidetään vaarallisina autojen kyljille ja ajorataa reunustamaan kaivataan takaisin puisia reunaparruja. Imatran kaupungin edustajien mukaan metallikaiteinen silta on kuitenkin itse asiassa leveämpi kuin puuparruilla rajattu. Joka tapauksessa jollain keinolla pitää estää autoja kolhimasta sillan rakenteita.


title: Tumbling Dice

text: ”Tumbling Dice” on The Rolling Stones -yhtyeen vuonna 1972 julkaistu kappale albumilta "Exile on Main St." Se julkaistiin myös singlenä, jolloin se nousi Britanniassa listan viidenneksi ja Yhdysvalloissa seitsemänneksi. Kappale kertoo uhkapelurista, jonka on mahdotonta pysya naisille uskollisena. Kappaleen aiheen innoittajana toimivat kitaristi Keith Richardsin Nellcôten huvilan läheisyydessä sijaitsevat Monte Carlon kasinot.


title: Tumbling Dice

text: Yhtyeen kitaristi Keith Richards on ilmaissut pitävänsä kappaleesta suuresti. Hänen mielestä myös kappaleen tempo on täydellinen. Richards myös on kertonut, että kesti useampi päivä, ennen kuin kappale saatiin soimaan oikealla tavalla. Jopa kappaleen kitaraintron harjoittelu kesti monta iltapäivää.


title: Tumbling Dice

text: ”Tumbling Dicessa” bassoa soittaa kitaristi Mick Taylor, joka ei kuitenkaan soita kappaleessa lainkaan kitaraa. Keith Richardsin lisäksi myös solisti Mick Jagger soittaa kitaraa. Richards oli "Exile on Main St:n" sessioissa usein liian vahvasti heroiinin vaikutuksen alainen kyetäkseen päällekkäisäänityksiin.


title: Tumbling Dice

text: Single ”Tumbling Dice” B-puolenaan ”Sweet Black Angel” ilmestyi Yhdysvalloissa 15. huhtikuuta ja Britanniassa 21. huhtikuuta 1972. Britanniassa kappale nousi listan viidenneksi ja Yhdysvalloissa seitsemänneksi.


title: Tumbling Dice

text: ”Tumbling Dice” on suosittu kappale Rolling Stonesin konserteissa. Yhtye on esittänyt sitä vuosina 1972–1973, 1975–1978, 1981–1982, 1989–1990, 1994–1995, 1997–1999, 2002–2003, 2005–2007 ja 2012–2014.


title: Indonesia AirAsian lento 8501

text: Indonesia AirAsian lento 8501 (QZ8501/AWQ8501) on Indonesia AirAsian lento, joka katosi matkalla Indonesian Surabayasta Singaporeen 28. joulukuuta 2014. Lennolla oli 155 matkustajaa ja seitsemän miehistön jäsentä.


title: Indonesia AirAsian lento 8501

text: Lento lähti Itä-Jaavan Surabayasta Juandan kansainväliseltä lentoasemalta kello 5.35 paikallista aikaa, ja sen oli tarkoitus laskeutua Changin kansainväliselle lentoasemalle 8:30 Singaporen aikaa. Indonesian lennonjohdon valvonnassa ollut lento pyysi lupaa muuttaa lentoreittiään ja -korkeuttaan huonon sään vuoksi. Lennonjohto menetti yhteyden koneeseen kello 7.24 paikallista aikaa. Kone oli tällöin Jaavanmeren yllä Kalimantanin ja Jaavan välillä. Koneen lentokorkeus ja -nopeus eivät katoamishetkellä olleet tavanomaisesta poikkeavia. Meteorologisessa analyysissä selvisi, että kone oli kadotessaan kulkemassa myrskypilvien läpi. AirAsia vahvisti lennon katoamisen Facebook- ja Twitter-tileillään.


title: Indonesia AirAsian lento 8501

text: Indonesian liikenneministeriön mukaan koneesta ei lähetetty hätäkutsua ennen katoamista.


title: Indonesia AirAsian lento 8501

text: Lentoa 8501 operoinut lentokone oli Airbus A320-216 (sarjanumero 3648, rekisteritunnus PK-AXC). Kone teki ensilentonsa 25. syyskuuta 2008, ja se toimitettiin Indonesia AirAsialle uutena 15. lokakuuta 2008. Konetta oli huollettu edellisen kerran ennen katoamista 16. marraskuuta 2014. Koneen voimanlähteenä on kaksi CFM International CFM56-5B6 -suihkumoottoria. Koneessa on tilaa 186 matkustajalle.


title: Indonesia AirAsian lento 8501

text: AirAsia julkaisi tiedotteen, jossa kerrottiin koneessa olleiden 162 ihmisen kansallisuudet. Heistä 145 oli aikuisia ja 17 lapsia, joista yksi oli sylilapsi.


title: Indonesia AirAsian lento 8501

text: Lennon kapteeni oli Iriyanto, entinen Indonesian ilmavoimien lentäjä, jolla oli 20 537 lentotunnin kokemus, joista 6 100 AirAsialla. Perämiehenä toimi Ranskan kansalainen Remi Emmanuel Plesel, jolla oli yli 2 000 lentotuntia AirAsialla. Matkustamohenkilökuntaan kuului neljä henkilöä, ja lisäksi lennolla oli mukana lentoinsinööri.


title: Indonesia AirAsian lento 8501

text: Pian katoamisen jälkeen tuli vahvistamattomia havaintoja siitä, että meressä Belitungin saaren edustalla oli havaittu romua. Indonesian kansallinen etsintä- ja pelastusviranomainen (Basarnas) lähetti etsintöihin Belitungin ja Kalimantanin rannikoille seitsemän laivaa ja kaksi helikopteria. Indonesian laivasto ja Indonesian kansallinen poliisi osallistuivat myös etsintöihin. Lisäksi Indonesian ilmavoimien Boeing 737 -tiedustelulentokone lähetettiin koneen viimeiselle tunnetulle sijaintipaikalle.


title: Indonesia AirAsian lento 8501

text: Indonesian laivasto lähetti paikalle neljä laivaa ensimmäisen etsintäpäivän aikana, ja ilmavoimat lähetti useita lentokoneita. Indonesian maavoimat lähetti maajoukkoja etsimään läheisten saarten rannoilta ja vuorilta. Myös paikalliset kalastajat osallistuivat etsintöihin.


title: Indonesia AirAsian lento 8501

text: Etsintä- ja pelastusoperaatiota johti Indonesian siviili-ilmailuviranomainen. Etsinnät jouduttiin keskeyttämään väliaikaisesti 19.45 paikallista aikaa 28. joulukuuta pimeyden ja huonon sään vuoksi. Pangkal Pinangiin perustettiin johtokeskus johtamaan etsintää. Ympyränmuotoisen etsintäalueen säde oli 500 kilometriä ja keskipiste Belitung.


title: Indonesia AirAsian lento 8501

text: Etsintäoperaatiosta tuli pian kansainvälinen. Joulukuun 30. päivään mennessä indonesialaisten laivojen ja lentokoneiden lisäksi konetta oli etsimässä joukkoja Singaporesta, Malesiasta ja Australiasta. Singaporen pelastuskoordinaatiokeskus lähetti aluksi C-130 Hercules -koneen avustamaan etsinnöissä. Etsinnän seuraavana päivänä Singapore lähetti kaksi Hercules-konetta lisää. Lisäksi Singaporen laivasto lähetti useita laivoja, ja Singaporen liikenneministeriö henkilöstöä lento-onnettomuustutkintavirastosta sekä vedenalaista etsintävälineistöä. Malesia perusti pelastuskoordinaatiokeskuksen Subangiin ja lähetti paikalle kolme sotilasalusta ja kolme lentokonetta, muun muassa yhden Herculeksen. Australia lähetti P-3 Orion -koneen avustamaan etsinnöissä. Intia asetti lähtövalmiuteen kolme laivaa ja Boeing P-8 Poseidon -valvontalentokonetta siltä varalta, että niitä tarvittaisiin etsinnöissä. Myös Yhdysvaltain laivaston aluksia liittyi etsintään Indonesian hallituksen pyynnöstä. USS "Sampson" saapui paikalle myöhään joulukuun 30. päivän iltana, ja USS "Fort Worth" 3. tammikuuta.


title: Indonesia AirAsian lento 8501

text: Etsintään osallistui useita aluksia ja lentokoneita muun muassa Indonesiasta, Singaporesta, Malesiasta, Australiasta, Etelä-Koreasta, Japanista, Kiinasta, Yhdysvalloista ja Venäjältä. Basarnasin mukaan paikalla oli kolme vedenalaisin etsintälaittein varustettua laivaa ja kaksi polttoainelaivaa tankkaamassa muita aluksia alueella. Indonesian liikenneministeriö ilmoitti 2. tammikuuta, että vielä kahteen indonesialaisalukseen oli asennettu välineistöä, joka kykenee havaitsemaan mustien laatikoiden lähettämiä akustisia signaaleja sekä lentokoneen rungon metallia.


title: Indonesia AirAsian lento 8501

text: Koneen katoamispäivänä, 28. joulukuuta, kalastaja näki "paljon romua, pientä ja suurta, lähellä Pulau Tujuhia. [...] Se näytti olevan AirAsian väreissä." Hän kuitenkin raportoi tästä vasta seuraavana iltana palattuaan kotiin ja kuultuaan katoamisesta. Toinen kalastaja kertoi kuulleensa aamuseitsemältä Pulau Senggorassa kovan pamahduksen. Pian sen jälkeen ilmestyi sumua, jota näkyy yleensä vain kuivan kauden aikana. Hänen ystävänsä sanoivat nähneensä ennen pamahdusta lentokoneen lentävän merta kohti. Heidän mukaansa kone lensi suhteellisen matalalla ennen kuin katosi pilveen.


title: Indonesia AirAsian lento 8501

text: Etsintäaluetta muutettiin kalastajien kerrottua havaintonsa seuraavana päivänä. Etsintälentokoneista käsin huomattiin 30. joulukuuta lentokoneen ovea ja hätäliukumäkeä muistuttavat kappaleet kellumassa meressä 10 kilometrin päässä paikasta, jossa kone oli viimeisen kerran yhteydessä lennonjohtoon. Myöhemmin ympäröivältä alueelta löytyi myös muuta romua. Indonesian viranomaiset vahvistivat myöhemmin, että Karimatansalmesta löydetty romu oli peräisin lentokoneesta. Ruumiita, todennäköisesti matkustajien, löytyi Kumainlahden vesiltä, läheltä Pangkalan Bunia. Indonesian laivaston alus lähetettiin välittömästi paikalle. Reuters ilmoitti indonesialaista laivastoviranomaista lainaten kello 10.05 (UTC), että 40 ruumista oli löydetty. Indonesian laivasto kuitenkin kumosi tiedon kuvaillen sitä "henkilökunnan kommunikaatiokatkokseksi". Bambang Soelistyon Basarnasista kertoi, että sotalaiva KRI "Bung Tomo" oli löytänyt kolme ruumista. Noin kello 13.15 BBC News kertoi, että löydetty romu oli peräisin kadonneesta koneesta. Basarnas ilmoitti samana päivänä (30. joulukuuta), että koneen hylky oli löydetty Jaavanmerestä, 180–185 kilometriä lounaaseen Pangkalan Bunista. Runko oli hajonnut useisiin suuriin osiin, mutta se oli yhä helposti tunnistettavissa. Seuraavana päivänä etsintä- ja pelastuspalvelun johtaja kertoi, että tieto löytymisestä oli virheellinen. 30. joulukuuta löydettiin kolmen ihmisen ruumiit.


title: Indonesia AirAsian lento 8501

text: 31. joulukuuta Basarnas ilmoitti, että indonesialaislaivan edellisenä päivänä ottamassa kaikuluotainkuvassa näkyi ylösalaisin oleva lentokone merenpohjassa noin 24–30 metrin syvyydessä sekä noin 3,2–3,5 kilometrin päässä edellisenä päivänä löytyneistä osista. Etsintä- ja pelastuspalvelun johtaja kertoi kuitenkin, että toisin kuin aiemmin ilmoitettiin, kaikuluotainkuvia hylystä ei ole eikä yhdellä löydetyistä ruumiista ollut pelastusliiviä päällä.


title: Indonesia AirAsian lento 8501

text: Basarnas löysi 2. tammikuuta 2015 jälkiä polttoainelautasta etsintäalueella, mutta koneen hylkyä ei vieläkään löytynyt.


title: Indonesia AirAsian lento 8501

text: Basarnas piti aamulla 3. tammikuuta lehdistötilaisuuden, jossa julkistettiin tieto kahden suuren upoksissa olevan hylynkappaleen löytymisestä. Niiden mitat olivat 9,4 x 4,8 x 0,4 metriä ja 7,2 x 0,5 metriä. Lisäksi aiempi polttoainelauttahavainto vahvistettiin. Myöhemmässä mediaraportissa mainittiin neljä löytynyttä kappaletta, suurin niistä mitoiltaan 18 x 5,4 x 2,2 metriä (sijainti ). Myöhemmin samana päivänä Basarnas vahvisti, että 3. tammikuuta oli löytynyt kaksi suurempaa "lähekkäistä" kappaletta. Kappaleet eivät kuitenkaan ilmeisesti olleet lähellä edellisenä päivänä löytyneitä, jokseenkin erillään olleita kappaleita. Uudet kappaleet olivat mitoiltaan 18 x 5,4 x 2,2 metriä ja 12,4 x 0,6 x 0,5 metriä. Ruumiita ei ollut 30 aiemmin löydetyn lisäksi löytynyt. Etsinnöissä kerrottiin olevan mukana viisi lentokonetta, yhdeksän helikopteria ja 26 laivaa. Avuksi saapui 22 venäläistä sukeltajaa. Aallokon korkeus oli 4. tammikuuta kolmesta neljään metriä, mikä teki sukeltamisen mahdottomaksi. Seuraavalle päivälle ennustettiin parempaa säätä. Etsintäalueelta löytyi uhrien henkilökohtaista omaisuutta, kuten silmälaseja ja kenkiä.


title: Indonesia AirAsian lento 8501

text: Sukeltajat löysivät 7. tammikuuta lentokoneen osia, mukaan lukien osan pyrstöstä. Pyrstön muiden osien oletettiin olevan lähistöllä.


title: Indonesia AirAsian lento 8501

text: Sukeltajat onnistuivat nostamaan pyrstön meren pinnalle 9. tammikuuta, mutta mustia laatikoita ei löytynyt. Etsintöjä jatkettiin merenpohjassa 500 metrin säteellä paikasta, jossa kuultiin heikko, mahdollisesti hätälähettimistä peräisin oleva signaali.


title: Indonesia AirAsian lento 8501

text: 12. tammikuuta koneen lentoarvotallennin nostettiin merenpohjasta. Ohjaamon ääninauhuri löytyi myöhemmin samana päivänä, ja seuraavana päivänä sekin nostettiin.


title: Indonesia AirAsian lento 8501

text: Singaporen laivaston alus paikallisti 14. tammikuuta 30-metrisen osan koneen runkoa, jossa toinen siipi on yhä kiinni. Samana päivänä kyseisestä osasta julkaistiin myös vedenalaisia valokuvia.


title: Indonesia AirAsian lento 8501

text: Katoamisen jälkeen AirAsia ja sen tytäryhtiöt muuttivat brändäyksensä sosiaalisessa mediassa ja kotisivuillaan harmaasävyiseksi. Tällä esitettiin osanotto kuolleiksi oletetuille matkustajille. Myös Changin lentoasema muutti Facebook-sivunsa vastaavaksi. Malaysia Airlines, joka menetti kaksi konettaan aiemmin samana vuonna, teki pian samoin. AirAsia perusti puhelinkeskuksen käsittelemään uhrien omaisten puheluita. Juandan lentoasemalle perustettiin tiedotuskeskus, joka tarjosi uhrien omaisille tunnittaisia tiedotteita sekä majapaikkoja. Vastaavia pisteitä avattiin myös Soekarno-Hattan lentoasemalle ja Sultan Hasanuddinin lentoasemalle. Läheisten valtioiden johtajat ilmaisivat osanottonsa tapahtuneen johdosta ja tarjosivat apua.


title: Indonesia AirAsian lento 8501

text: Indonesia AirAsia poisti lennon numeron QZ8501 käytöstä 31. joulukuuta. Lennolla Surabayasta Singaporeen numero on nykyään QZ678, ja paluulennon numero vaihdettiin QZ8502:sta QZ679:ksi.


title: Indonesia AirAsian lento 8501

text: BBC News kertoi 2. tammikuuta 2015, että AirAsialla ei ollut virallista liikennöintilupaa reitillä Surabayasta Singaporeen sunnuntaisin (eli muun muassa katoamispäivänä). Neljälle muulle viikonpäivälle lupa oli. Indonesian liikenneministeriön lausunnon mukaan yhtiön lennot reitillä keskeytettiin välittömästi tutkinnan ajaksi. Samana päivänä Singaporen siviili-ilmailuviranomainen ja Changi Airport Group selvensivät, että AirAsialla oli Singaporen puolelta lupa lentää reittiä päivittäin ajalla 26. lokakuuta 2014 – 28. maaliskuuta 2015.


title: Indonesia AirAsian lento 8501

text: BBC:n mukaan Indonesian liikenneministeriön edustaja Djoko Murjatmodo kertoi 6. tammikuuta, että lentokentän ja lennonjohdon viranomaiset, jotka olivat antaneet lennon lähteä ilman liikennöintilupaa, oli "siirretty toisiin tehtäviin". Lisäksi liikenneministeriö julkaisi lentoliikennedirektiivin, jonka mukaan lentäjien täytyy saada lentoyhtiön edustajilta sanallinen tiedote säätilasta ja muista lentämistä mahdollisesti haittaavista tekijöistä ennen lentoa.


title: Risto Nordell

text: Risto Nordell (s. 1959) on Yleisradion musiikkitoimittaja, joka on erikoistunut vanhaan musiikkiin. Hän pitää Yle Radio 1:ssä viikottaista "Riston Valinta" -musiikkiohjelmaansa. Tammikuusta 2015 alkaen hän tekee Helena Hannikaisen kanssa keskusteluohjelmaa "Kohtauspaikka", jonka vieraiksi kutsutaan muidenkin kulttuurialojen kuin musiikin edustajia.


title: Risto Nordell

text: Nordell valmistui musiikin maisteriksi Sibelius-Akatemiasta pääaineenaan laulu. Vuodesta 1988 hän on työskennellyt Yleisradiossa.


title: Risto Nordell

text: "Riston Valintaa" edeltänyt Nordellin musiikkiohjelma oli 1990-luvulla vanhaan musiikkiin keskittynyt "Luostarin puutarha", joka oli Yle Radio 1:n ensimmäinen juonnettu musiikkiohjelma. Nordell sai ohjelmasta Koura-palkinnon. Vuonna 2015 Nordell sai kirkon kulttuuripalkinnon.


title: Risto Nordell

text: Nordell on Heinäveden Valamon luostarin tukiyhdistyksen Valamon Ystävät ry:n puheenjohtaja.


title: Risto Nordell

text: Risto Nordellin isoäidin isä oli 1905 murhattu prokuraattori Eliel Soisalon-Soininen.


title: Claas

text: CLAAS on vuonna 1913 perustettu puimureita ja traktoreita valmistava perheyritys. Sen pääkonttori on Saksan Harsewinkelissä.


title: Nohkuanjärvi

text: Nohkuanjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautaveden aluetta.


title: Nohkuanjärvi

text: Järven pinta-ala on 14,7 hehtaaria ja sen pituus on 700 metriä ja leveys 300 metriä. Järveen laskee neljä pelto-ojaa, joista yksi on Kakkurilammin laskuoja. Järven luusua sijaitsee järven lounaisrannalla, josta saa alkuunsa 1,7 kilometriä pitkä Nohkuanoja.


title: Nohkuanjärvi

text: Järven rantaviiva on 1,8 kilometriä pitkä ja ranta on pääosin peltomaata. Sitä ympäröi Nohkuanjärvenmaan kylä ja eteläpuolelta sen ohittavat korkeajännitelinja ja rautatie.


title: Sorvijärvi (Karkku)

text: Sorvijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautaveden aluetta.


title: Sorvijärvi (Karkku)

text: Järven pinta-ala on 2,5 hehtaaria ja sen pituus on 300 metriä ja leveys 200 metriä. Järvellä ei ole tulo- eikä laskuojia. Sen rantaviiva on 0,67 kilometriä pitkä ja ranta on pääosin moreenipohjaista avomaastoa, jota golfkerho ylläpitää.


title: Sorvijärvi (Karkku)

text: Vuoden 1855−56 Kalmbergin kartastossa järven nimi kirjoitettiin "Sarvajärvi". Vuonna 1892 järven vedenpinnan tasoa alennettiin.


title: Potkujärvi (Sastamala)

text: Potkujärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautaveden aluetta.


title: Potkujärvi (Sastamala)

text: Järven pinta-ala on 6,0 hehtaaria ja sen pituus on 400 metriä ja leveys 200 metriä. Järveen laskee kolme suo-ojaa ja sen luusua sijaitsee järven etelärannalla, josta saa alkuunsa kilometrin pitkä laskuoja Hourunojaan.


title: Potkujärvi (Sastamala)

text: Järven rantaviiva on 1,1 kilometriä pitkä ja ranta on pääosin moreeni- ja kalliopohjaista metsämaastoa. Eteläranta on metsäistä suota. Rannoille on rakennettu neljä loma-asuntoa, joille johtaa tiet Karkun Palvialasta.


title: Potkujärvi (Sastamala)

text: Vuoden 1855 Kalmbergin kartastossa järven nimi kirjoitettiin ”Polkujärvi”.


title: Kalatonjärvi (Karkku)

text: Kalatonjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautaveden aluetta.


title: Kalatonjärvi (Karkku)

text: Järven pinta-ala on 2,0 hehtaaria ja sen pituus on 300 metriä ja leveys 70 metriä. Järven luusua sijaitsee järven etelärannalla, josta saa alkuunsa 1,6 kilometriä pitkä laskuoja Hourunojaan. Järven rantaviiva on 0,71 kilometriä pitkä ja ranta on pääosin suota, jota ympäröi moreeni- ja kalliopohjainen metsämaasto.


title: Hurttionjärvi

text: Hurttionjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautaveden aluetta.


title: Hurttionjärvi

text: Järven pinta-ala on 14,5 hehtaaria ja sen pituus on 650 metriä ja leveys 400 metriä. Järveen laskee kaksi suo-ojaa ja sen luusua sijaitsee järven länsirannalla, josta saa alkuunsa 6,5 kilometriä pitkä oja, joka on alajuoksulla nimeltään Hourunoja.


title: Hurttionjärvi

text: Järven rantaviiva on 2,2 kilometriä pitkä ja ranta on pääosin moreeni- ja kalliopohjaista metsämaastoa. Osa rannoista ovat metsäistä suota. Rannoilla on muutamia loma-asuntoja, joille johtaa teitä Karkun Palvialasta.


title: Hurttionjärvi

text: Vuoden 1855−56 Kalmbergin kartastossa järven nimi kirjoitettiin "Hurtiojärvi" ja järven muoto poikkeaa oleellisesti nykypäivän kartasta. Sama voidaan havaita vuoden 1847 pitäjänkartasta . Tämä voi johtua järvenlaskusta, jolloin puolet järvestä on kuivunut suoksi.


title: Kakkurilammi (Sastamala)

text: Kakkurilammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Rautaveden aluetta.


title: Kakkurilammi (Sastamala)

text: Lammen pinta-ala on 1,3 hehtaaria ja sen pituus on 170 metriä ja leveys 100 metriä. Lampea ympäröivä metsäinen suo on ojitettu ja ojat laskevat lampeen. Lammen luusua sijaitsee sen länsirannalla, josta saa alkuunsa 1,3 kilometriä pitkä oikaistu laskuoja Nohkuanjärveen. Sen rantaviiva on 0,43 kilometriä pitkä. Sen rannoilla ei ole rakennuksia eikä sinne johda teitä.


title: Suolijärvi (Karkku)

text: Suolijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Rautaveden aluetta.


title: Suolijärvi (Karkku)

text: Järven pituus on 250 metriä ja leveys 50 metriä. Järveen laskee yksi suo-oja, mutta laskuoja puuttuu. Järven vedet suotuvat suolla 150 metrin päässä virtaavaan Hourunojaan. Järven ranta on pääosin soista metsämaastoa. Se on rakentamaton eikä sinne johda teitä. Järven pohjoispuolelta kulkee korkeajännitelinja.


title: Kongsvinger Knights

text: Kongsvinger Knights on norjalainen jääkiekkoseura, joka pelaa maan pääsarjassa GET-ligaenissa. Joukkue tulee Kongsvingerista ja pelaa kotiottelunsa Kongshallenissa. Joukkue pelaa ensimmäistä kauttaan GET-ligaenissa.


title: Lovemilla (elokuva)

text: Lovemilla on vuonna 2015 ensi-iltansa saanut suomalainen romanttinen komedia ja fantasiaelokuva, jonka on ohjannut Teemu Nikki. Elokuva perustuu Yle TV2 -kanavalla esitettyyn "#lovemilla"-televisiosarjaan. Pääosissa näyttelevät Milka Suonpää ja Joel Hirvonen.


title: Lovemilla (elokuva)

text: Elokuvassa 19-vuotiaat Milla (Milka Suonpää) ja Aimo (Joel Hirvonen) asuvat yhdessä Millan alkoholistizombie-vanhempien (Mari Rantasila ja Matti Onnismaa) luona. Aimon pitämän Sakun Grillin tuotoilla he pääsevät muuttamaan. Aimo haluaa kompensoida henkisiä heikkouksiaan fyysisellä vahvuudella ja ostaa lopulta kehoonsa metalliset raajat, muuttuen pikkuhiljaa robotiksi.


title: Lovemilla (elokuva)

text: Elokuva julkaistiin DVD:llä 15. huhtikuuta 2015.


title: Henrik Avellan

text: Henrik Avellan (15. toukokuuta 1902 Viipuri – 28. toukokuuta 1991 Tukholma) oli suomalainen nykyaikainen viisiottelija, joka kilpaili kaksissa olympialaisissa. Pariisissa 1924 hän sijoittui viidenneksi ja oli ratsastusosuuden paras. Amsterdamissa 1928 hän sijoittui 15:nneksi.


title: Henrik Avellan

text: Avellan asui ulkomailla vuodesta 1944. Hänen julkaisemiaan teoksia ovat muun muassa "Kaksiosaisten muistelmien käsikirjoitus" (1975) sekä "Moorish Cavalcade, collected legends and history from moorish epoch in Spain 711–1492 A.D. in popular form" (1978).


title: Neiti Marple: Lomahotellin murhat

text: Neiti Marple: Lomahotellin murhat ("Miss Marple: A Caribbean Mystery") on vuonna 2013 ensi-iltansa saanut rikoskirjailija Agatha Christien romaaniin "Lomahotellin murhat" perustuva televisioelokuva. Se on osa ITV:n tuottamaa Neiti Marple -televisioelokuvien sarjaa. Pääosaa neiti Marplena näyttelee Julia McKenzie.


title: Neiti Marple: Lomahotellin murhat

text: Elokuvassa Neiti Marple on lomailemassa fiktiivisellä St. Honorén saarella Karibialla. Hän törmää juonittelua ja mustaa magiaa täynnä olevaan tapaukseen, kun tunnetusta murhaajasta valokuvaa hallussaan pitävä vanha majuri kuolee hämärissä olosuhteissa.


title: Neiti Marple: Lomahotellin murhat

text: Elokuva kuvattiin kokonaisuudessaan Kapkaupungissa, Etelä-Afrikassa.


title: Neiti Marple: Lomahotellin murhat

text: Samasta Christien tarinasta on tehty kaksi aiempaakin televisiosovitusta, yhdysvaltalainen versio vuonna 1983 (pääosassa Helen Hayes) ja brittiläinen vuonna 1989 (pääosassa Joan Hickson).


title: Tero Halvorsen

text:
Tero Kristian Halvorsen on suomalainen kirjailija ja levytuottaja
joka sai suomen ensimmäisen Pro Opera palkinnon vuonna 2011. Halvorsen on tuottanut yli 20 levyä suomalaisten oopperalauajien tuotantoa mm Lauri Lehtinen, Hannu Heikkilä, Usko Viitanen, Kim Borg, Martti Talvela, Veikko Tyrväinen ja Heimo Haitto. Halvorsen toimii päivätyönään Kansallisen audiovisuaalisen arkiston arkistonhoitajana.


title: Travis Morin

text: Travis Andrew Morin (s. 9. tammikuuta 1984) on yhdysvaltalainen jääkiekkoilija, joka pelaa Dallas Starsin organisaatiossa.


title: Travis Morin

text: Pelattuaan kaudella 2009–2010 Calder Cup -finaaliin edenneessä Texas Starsissa, Morin sai seuraavaksi vuodeksi sopimuksen sen yhteistyöseura Dallas Starsiin. Hän teki NHL-debyyttinsä kaudella 2010–2011 26. tammikuuta 2011 Edmonton Oilersia vastaan. Tämän jälkeen hän on pelannut pääosin Texas Starsissa lukuun ottamatta kautta 2013–2014, jolloin pelasi neljä ottelua Dallasissa ja teki niissä myös ensimmäisen pisteensä.


title: Travis Morin

text: Vuonna 2014 Morin oli Texasin kanssa voittamassa Calder Cup -mestaruutta ja hänet palkittiin pudotuspelien arvokkaimpana pelaajana Jack A. Butterfield Trophylla.


title: Manglerud Star

text: Manglerud Star on norjalainen jääkiekkojoukkue Oslon kaupungista Norjasta. Joukkue on perustettu vuonna 1913 ja joukkue pelaa Norjan korkeimmalla sarjatasolla GET-ligaenissa.


title: Suuri kurpitsa

text: Suuri kurpitsa () on Charles M. Schulzin luomassa "Tenavat"-sarjakuvassa kuvitteellinen olento, jonka olemassaoloon ainoastaan Eppu uskoo. Epun mukaan Suuri kurpitsa nousee halloween-yönä ”kaikkein vilpittömimmästä” kurpitsapenkistä ja lentää ympäriinsä jakaen lahjoja lapsille. Hahmo on yhdistelmä joulupukkia ja amerikkalaiseen halloween-perinteeseen liittyviä kurpitsalyhtyjä.


title: Suuri kurpitsa

text: Eppu viettää joka vuosi halloween-yön läheisessä kurpitsamaassa odottaen Suuren kurpitsan saapumista, mitä ei koskaan tapahdu. Eppu on tosin useita kertoja erehtynyt luulemaan jotain kurpitsamaalla näkemäänsä vierasta kohdetta Suureksi kurpitsaksi. Vaikka Suuri kurpitsa ei koskaan näyttäydy, Eppu säilyttää uskonsa siihen tai menettää sen korkeintaan lyhytaikaisesti. Muut pitävät häntä yleensä hulluna. Toisinaan Eppu on saanut muita houkuteltua seurakseen kurpitsamaalle, mutta muut eivät ole vaikuttaneet tosissaan uskovan Suureen kurpitsaan, paitsi Salli ensimmäisellä kerralla ja Piparminttu-Pipsa muutamassa tarinassa. Eppu ryhtyy yleensä aina halloweenin lähestyessä levittämään sanaa Suuresta kurpitsasta, välittämättä naurunalaiseksi joutumisesta, ja myöhäisemmissä stripeissä hän jopa kiertää ovelta ovelle jakamassa esitteitä. Hän myös lähettää kirjeitä Suurelle kurpitsalle samaan tapaan kuin lapset kirjoittavat joulupukille. Eppu itse vakuuttaa, että Suuri kurpitsa ei liity mitenkään joulupukkiin, johon hän myös uskoo.


title: Suuri kurpitsa

text: Suuri kurpitsa mainittiin "Tenavissa" ensimmäisen kerran 26. lokakuuta 1959 ja se muuttui sittemmin joka vuosi toistuvaksi vakiovitsiksi. Koska Schulz käsitteli sarjassa paljon uskontoon liittyneitä kysymyksiä, myös Suuri kurpitsa on tulkittu uskonnon vertauskuvaksi. Kun Schulz sai vuonna 1965 lukijakirjeen, jossa valitettiin Suuren kurpitsan olevan pyhäinhäväistys, hän vastasi olevansa samaa mieltä ja että hänen tarkoituksenaan oli itse asiassa vain osoittaa joulupukin olevan täsmälleen samaa. Schulz mainitsi myös eräässä haastattelussa, että Suuri kurpitsa oli tarkoitettu parodiaksi joulunvietosta ja joulupukista. Varsinkin sarjan loppuvuosina Epun tapa levittää sanaa Suuresta kurpitsasta alkoi kuitenkin yhä lähemmin muistuttaa kristillisten herätysliikkeiden toimintaa.


title: Suuri kurpitsa

text: Epun usko suureen kurpitsaan on keskeinen juoniaihe "Tenavat"-animaatioissa "It's the Great Pumpkin, Charlie Brown" (1966) ja "You're Not Elected, Charlie Brown" (1972).


title: Suuri kurpitsa

text: Filosofi Alvin Plantinga on käyttänyt nimitystä ”Suuri kurpitsa -vastaväite” teististä filosofiaa vastaan suunnatuista argumenteista, joissa vedotaan siihen, että samoilla perusteilla joilla uskoa Jumalaan väitetään perususkomukseksi voisi väittää perususkomukseksi myös uskoa mihin tahansa keksittyyn olentoon, kuten Suureen kurpitsaan.


title: Suuri kurpitsa

text: Suomalainen sarjakuvaseura ja -julkaisija Suuri kurpitsa sekä sen samanniminen lehti on nimetty "Tenavien" hahmon mukaan.


title: Suuri kurpitsa

text: Vuonna 2015 yllättäen havaittu, pyhäinpäivän aikoihin maapallon ohittanut asteroidi 2015 TB145 sai useita halloweeniin viittavia lempinimiä, joista yksi oli ”Suuri kurpitsa”.


title: Toppelundin koulu

text: Toppelundin koulu on Espoon Haukilahdessa sijaitseva 220 oppilaanhttp://www.espoo.fi/fi-FI/Paivahoito_ja_koulutus/Perusopetus/Peruskoulut/Alakoulut/Toppelundin_koulu/Koulun_esittely alakoulu. Koulussa on 11 opetusryhmää luokilla 1–6 ja siellä mahdollista opiskella kahta kieltä, englantia (A1) ja vapaaehtoista ruotsia (A2). Koulussa toimii ryhmäintegraatioluokka lievästi kehitysvammaisille oppilaille. Toppelundin rehtori on Hanna Talola.


title: Toppelundin koulu

text: Koulussa toimii koti- ja kouluyhdistys, joka järjestää kerhotoimintaa ja sekä muutaman kerran vuodessa kokoontuva oppilaskunnan hallitus, jonne valitaan yksi oppilas joka luokalta. Koulun kanssa samassa rakennuksessa toimii iltapäiväkerho Riemukupla.


title: Toppelundin koulu

text: Toppelundin koulun rakentamisen taustalla oli Haukilahden alueen 1960-luvulta voimakkaasti kasvanut asuntokanta, joka oli kasvattanut alueen lapsiperheiden määrää voimakkaasti tehden näin uuden alakoulun rakentamisen Haukilahteen ajankohtaiseksi. Koulun suunnittelu alkoi 1980-luvun alulla, ja koulurakennuksen piirsi arkkitehti Sirkka Ojanen. Uuden koulun rakennustyöt käynnistyivät 1984 ja kahdeksalle perusopetusryhmälle suunniteltu koulu vihittiin käyttöön tammikuussa 1985.


title: Derek Meech

text: Derek Meech (s. 21. huhtikuuta 1984) on kanadalainen jääkiekkoilija, joka pelaa AHL-seura Texas Starsissa.


title: Derek Meech

text: Meech pelasi juniorikiekkoa WHL-joukkue Red Deer Rebelsissä, jossa oli Dion Phaneufin pakkiparina. Hänet varattiin Detroit Red Wingsiin 229. pelaajana .


title: Derek Meech

text: Meech teki debyyttinsä NHL:ssä 7. joulukuuta 2006 Detroitin paidassa kotiottelussa St. Louis Bluesia vastaan. Hän pelasi kauden 2006-2007 aikana neljä NHL-ottelua edustaen suurimman osan kaudesta farmijoukkue Grand Rapids Griffinsiä. Hän teki 67 pelissä 29 pistettä ja tuli valituksi tähdistöön.


title: Derek Meech

text: Meech nimettiin Detroitin lopulliseen kokoonpanoon harjoitusleirin jälkeen ennen kauden 2007-2008 alkua.


title: Derek Meech

text: Vuonna 2008 Meech nimettiin Detroitin vuoden tulokkaaksi. Meech pelaa pääosin puolustajana, mutta häntä käytettiin myös laitahyökkääjänä.


title: Derek Meech

text: Vaikka Meech ei ollut pelannut tarvittavaa määrää otteluita kaudne aikana, hänen nimensä kaiverrettiin Stanley Cup -pokaaliin Detroitin organisaation tekemän vetoomuksen vuoksi.


title: Derek Meech

text: Meech teki ensimmäisen NHL-maalinsa 4. joulukuuta 2008 Vancouver Canucksia vastaan.


title: Derek Meech

text: 8. syyskuuta 2010 Detroit asetti Meechin waiver -listalle, josta häntä ei poimittu ja hän siirtyi farmijoukkue Grand Rapids Griffinsiin.


title: Derek Meech

text: 1. heinäkuuta 2011 Meech siirtyi kaksisuuntaisella sopimuksella Winnipeg Jetsiin. Hänen ensimmäistä kauttaan 2011-2012 varjostivat loukkaantumiset ja hän pelasi Winnipegissä vain kaksi ottelua. Vuotta myöhemmin hän ja Winnipeg solmivat vuodne jatkosopimuksen.


title: Derek Meech

text: 14. heinäkuuta 2013 Meech teki ensimmäisen sopimuksensa Eurooppaan siirtyessään vapaana agenttina KHL-joukkue Dinamo Minskiin. Kaudella 2013-2014 Meech pelasi Dinamossa vain 23 ottelua syöttäen viisi maalia ennen kuin hänet vapautettiin sopimuksesta. Hän palasi Pohjois-Amerikkaan ja 6. tammikuuta 2014 allekirjoitti loppukauden kestävän sopimuksen AHL-joukkue Texas Starsin kanssa.


title: Symplocaceae

text: Symplocaceae on runsaat 300 lajia käsittävä kasviheimo koppisiemenisten Ericales-lahkossa, johon kuuluvat mm. kanervakasvit (Ericaceae).


title: Symplocaceae

text: Heimon kasvit ovat pensaita tai puita, joihin kerääntyy alumiinia. Sekundaarisen aineenvaihdunnan tuotteita ovat mm. eräät flavonolit ja iridoidit. Soluissa on oksalaattihiekkaa. Lehdet ovat sahalaitaisia ja korvakkeettomia, joskus kahteen riviin järjestyneitä. Kukinto on terttumainen ja tavallisesti haaraton. Kukat ovat melko pieniä ja niiden perät ovat tavallisesti nivelikkäitä. Verhiö ja teriö ovat tyvestään yhdislehtisiä, heteitä on usein paljon kimpuiksi järjestyneinä ja sikiäin on ainakin puoleksi kehänalainen, kahdesta viiteen yhteen kasvaneen emilehden muodostama. Vartalo on ontto ja luotti pallomainen. Sikiäimen päällä on mesiäinen. Riippuvia siemenaiheita on kahdesta neljään kussakin emilehdessä. Hedelmä on verhiön suojaama, luumarjamainen, ja kivessä on itämishuokosia. Siemeniä on tavallisesti yksi, ja siinä on kookas alkio.


title: Symplocaceae

text: Heimo kasvaa tropiikissa ja subtropiikissa Afrikkaa lukuun ottamatta. Fossiileja tunnetaan myös Euroopan eoseenikauden kerrostumista.


title: Symplocaceae

text: Heimon 320 lajia kuuluu kahteen sukuun: "Symplocos" ja "Cordyloblaste". Heimo muodostaa yhdessä storaksikasvien (Styracaceae) ja uuvanakasvien (Diapensiaceae) kanssa kladin Ericales-lahkon evoluutiopuussa. Kladin kasveille ovat ominaisia puuvartisuus, terttumainen kukinto, ontto emiön vartalo ja runsas endospermi eli siemenen ravintovarasto.


title: Symplocaceae

text: Useiden "Symplocos"-lajien kuoresta, lehdistä tai hedelmistä saadaan keltaista, punaista tai ruskeaa väriä, jota käytetään mm. kankaiden värjäykseen. Valkoisten kukkien ja sinisten marjojen vuoksi lajia "S. paniculata" viljellään koristekasvina. Lajin "S. racemosa" marjat ovat syötäviä.


title: Juulia Haverinen

text: Juulia (oik. Juulia Haverinen, s. 1994) on suomalainen laulaja. Hän on tullut tunnetuksi muun muassa levynsä kappaleilla "Lumienkeleitä", "Enkelten kellot" ja "Siellä missä mummi asuu", joista viimeinen on ollut säännöllisessä radiosoitossa. "Enkelten kellot" on ollut suosittu myöskin joululauluna. Haverinen oli levyn julkaisun aikaan vuonna 2005 11-vuotias. Hän on säveltäjäkapellimestari Pertti Haverisen tytär.


title: Juulia Haverinen

text: Juulia esiintyi Sandra Långbacka Ensemble-kokoonpanossa taustalaulajana vuonna 2014.


title: Sergei Stepanov

text: Sergei Stepanov (s. 3. syyskuuta 1984 Tiraspol) on moldovalainen saksofonisti ja SunStroke Project -yhtyeen jäsen. Vuonna 2010 Stepanov osallistui yhtyeensä ja Olia Tiran kanssa Eurovision laulukilpailuun Oslossa kappaleella ”Run Away”, jonka Stepanov sävelsi yhdessä Anton Ragozan kanssa. ”Run Away” selviytyi semifinaalista jatkoon, ja sijoittui finaalissa 22. sijalle. Yhtye osallistui toisen kerran Euroviisuihin vuonna 2017 kappaleella "Hey Mamma!", ja sijoittui finaalissa kolmannelle sijalle 374 pisteellä.


title: Sergei Stepanov

text: Stepanovin kappaleessa kahteen kertaan soittamasta saksofonisoolosta tuli sittemmin internet-ilmiö. Stepanov sai soolollaan laajaa julkisuutta ja suosiota ympäri maailman. Hän sai lempinimen Epic Sax Guy ().


title: Who Do You Think You Are

text: Who Do You Think You Are on brittiläisen pop-yhtye Spice Girlsin kappale. Sen sanoittivat yhtyeen jäsenet yhdessä Paul Wilsonin ja Andy Watkinsin kanssa, jotka tunnetaan myös nimellä Absolute, yhtyeen Spice-debyyttialbumille marraskuussa 1996. Kappale sisältää voimakkaasti viittauksia 1990-luvun alun europopmusiikkiin ja sillä on discotyylinen biitti, joka muistuttaa 1970-luvun lopun musiikkia. Kappaleen sanat kertovat supersankarielämästä ja siitä miten joku voi joutua ansaan julkisuuden maailmassa.


title: Who Do You Think You Are

text: Helmikuussa 1997 yhtye avasi BRIT Awards-tapahtuman "Who Do You Think You Arella". Geri Halliwellin esityksen aikana pukema Union Jack-hame löysi tiensä lukuisten sanomalehtien kansiin ja nykyään se muistetaan yhtenä Cool Britannian tunnetuimmista symboleista. "Who Do You Think You Are" valittiin Comic Reliefin vuoden 1997 viralliseksi singleksi, joka on video hyväntekeväisyyttä sekä singlen tuotantoon menneiden rahojen takaisinsaamista varten.


title: Who Do You Think You Are

text: "Who Do You Think You Are" oli sekä kaupallinen että kriittinen menestys, Melanie Chrisholmin esittämien sanojen saadessa yllättyneisyyttä popmusiikin kriitikoilta. Maaliskuussa 1997 A-puolen "Mama"-singlen kanssa julkaistuna siitä tuli yhtyeen neljäs peräkkäinen single, joka on saavuttanut listan kärjen Isossa-Britanniassa, muodostaen yhtyeestä ensimmäisen vastaavan tavoitteen saavuttaneen. Samalla British Phonographic Industry (BPI) myönsi sille platinaa sekä menestyi kansainvälisesti hyvin, saavuttaen sijoituksia kymmenen parhaan joukossa monissa Euroopan maissa ja Uudessa-Seelannissa sekä sijoituksia kahdenkymmenen parhaan joukossa Australiassa, Ranskassa ja Norjassa.


title: Temple Run 2

text: Temple Run 2 on Imangi Studiosin tammikuussa 2013 Androidille ja iOS:ille julkaisema päättymätön toimintapeli. Se on jatkoa suositulle Temple Runille. Kakkososan tarkoitus on päästä mahdollisimman pitkälle pelihahmolla, jota jahtaa suuri eläin. Ensimmäisen pelihahmon nimi on Guy Dangerous, aivan kuten Temple Runissakin. Hahmon täytyy väistellä erilaisia esteitä ja kerätä pisteitä. Pisteillä voi ostaa pelin kaupasta pelihahmolle parempia voimia ja uusia pelihahmoja Guy Dangerousin tilalle. Kaikki muut pelihahmot saa ostettua pelin omalla rahalla paitsi Usain Bolt -hahmon, joka maksaa 89 senttiä.


title: Tötterökasvit

text: Tötterökasvit, aik. "tötterölehtikasvit", (Sarraceniaceae) on 32-lajinen kasviheimo koppisiemenisten Ericales-lahkossa, johon mm. kanervakasvit (Ericaceae) kuuluvat.